4. การประกอบธุรกิจของแต่ละสายผลิตภัณฑ์

บริษัทประกอบธุรกิจหลัก 3 ธุรกิจ ประกอบด้วย

  1.     สื่อสิ่งพิมพ์

  2.     การจัดงานนิทรรศการ งานแสดงสินค้า และการจัดประชุมสัมมนา

  3.     สื่อดิจิตอล และสื่ออื่น

 

  -----------------------------------------------------------------------
  4.1     สื่อสิ่งพิมพ์

  -----------------------------------------------------------------------

4.1.1 ลักษณะผลิตภัณฑ์หรือบริการ

บริษัทผลิตและจำหน่ายสื่อสิ่งพิมพ์ด้านธุรกิจ การตลาด การบริหารจัดการ ด้านเทคโนโลยีสารสนเทศ
และการสื่อสาร (Information and Communication Technology: ไอซีที)
ซึ่งประกอบด้วยนิตยสาร หนังสือรวบรวมข้อมูลรายปี หนังสือเล่ม (Pocket Book)
และสื่อสิ่งพิมพ์อื่น ๆ รวมถึงการจัดกิจกรรมส่งเสริมการตลาดต่าง ๆ
ซึ่งจัดขึ้นโดยทีมงานบรรณาธิการ เช่น งานสัมมนา Cloud Computing งานสัมมนา Disaster &
Recovery เป็นต้น

 

สินค้าและบริการในธุรกิจสื่อสิ่งพิมพ์ ประกอบด้วย

1. นิตยสาร

ผลิตภัณฑ์หลักของกลุ่มธุรกิจสิ่งพิมพ์ คือการผลิตนิตยสารรายเดือนและรายปักษ์ ซึ่งเป็นนิตยสารไอที
คอนซูเมอร์อิเล็กทรอนิกส์ และนิตยสารด้านธุรกิจและบริหารจัดการ ณ สิ้นปี 2555
บริษัทผลิตนิตยสารออกจำหน่ายทั้งสิ้น 5 เล่ม แบ่งเป็นนิตยสารไอที จำนวน 4 เล่ม
และนิตยสารเชิงวิเคราะห์เศรษฐกิจ ธุรกิจและการบริหารจัดการ จำนวน 1 เล่ม
โดยนิตยสารแต่ละเล่มมีลักษณะที่แตกต่างกันดังนี้

 

1.  COMPUTER.TODAY “สนุก ง่าย อ่านได้ทุกคน”COMPUTER.TODAY

เป็นนิตยสารคอมพิวเตอร์ที่เสนอเรื่องราวทางด้านไอที ตอบสนองการใช้ชีวิตในยุคปัจจุบัน
อ่านง่ายและนำไปใช้งานได้จริง นิตยสารมีขนาดเล็ก พกพาสะดวก เหมาะกับกลุ่มผู้บริโภคทั่วไป

 

2. COMMART “The Ultimate Hardware Guide”

เป็นนิตยสารแจกฟรีที่ครอบคลุมเรื่องราวความเคลื่อนไหวทางตลาดสินค้าไอที
บทความทางเทคโนโลยี ผลการทดสอบผลิตภัณฑ์ใหม่ เคล็ดลับและเทคนิคการใช้งาน
ตลอดจนรายงานราคาสินค้า เป็นสื่อที่เหมาะกับกลุ่มผู้ใช้งาน
และผู้ที่ต้องการข้อมูลเพื่อการเลือกซื้อสินค้าไอที และต้องการศึกษาคุณสมบัติของสินค้าไอทีแต่ละชนิด
เพื่อการใช้งานอย่างมีประสิทธิภาพสูงสุด แจกฟรีในงานคอมมาร์ต

3.  eLeader “Lead You to Success”

         เป็นนิตยสารรายเดือนที่วิเคราะห์เจาะลึกธุรกิจ และการประยุกต์ใช้ไอที
โดยมีการผสมผสานระหว่างแนวคิดทฤษฎี และแนวคิดทางธุรกิจ คอลัมน์ต่าง ๆ
ได้รับการออกแบบมาโดยคำนึงถึงผู้ใช้งานไอที และผู้บริหารไอทีเป็นหลัก
นอกจากนี้ยังเพิ่มความเข้มข้นของเนื้อหา โดยเพิ่มนิตยสาร “eEnterprise”
เข้าเป็นส่วนหนึ่งในเล่ม
เน้นการรายงานข่าวสารความเคลื่อนไหวแนวโน้มอุตสาหกรรมคอมพิวเตอร์และไอทีทั่วโลก

 4.     Click.Today 

เป็นนิตยสารที่รวบรวมเคล็ดลับและเทคนิคการใช้งานต่าง ๆ (Tips & Techniques)
ในการประยุกต์ใช้งานอุปกรณ์ด้านไอที เพื่อเพิ่มประสิทธิภาพการใช้งานอุปกรณ์ไอทีที่ควรรู้

 

5.  Business+ “The Strategy beyond Strategies”

       เป็นนิตยสารเชิงวิเคราะห์เศรษฐกิจ ธุรกิจ กลยุทธ์บริหาร การจัดการ และการตลาด
รวมทั้งมีการรายงานความเคลื่อนไหวในแวดวงธุรกิจ บทสัมภาษณ์ผู้บริหารที่ประสบความสำเร็จ
นอกจากนี้ ยังมีกรณีศึกษาทางธุรกิจ
และข่าวสารจากต่างประเทศมาประยุกต์ให้เข้ากับการประกอบธุรกิจของผู้ประกอบการในประเทศไทย

 

+-------------+-------------------------------+-----------------------+
| นิตยสาร      | เนื้อหา                         | กลุ่มผู้อ่านเป้าหมาย        |
+-------------+-------------------------------+-----------------------+
| COM         | เสนอเรื่องราวไอ                 | ผู้บริโภคทั่วไป นักเรียน     |
| PUTER.TODAY | ทีที่ตอบสนองต่อการใช้ชีวิตในยุคปัจจุบัน  | นักศึกษา                |
|             | อ่านง่ายและนำไปใช้งานได้จริง       | พนักงานบริษัทเอกชน       |
|             |                               |                       |
+-------------+-------------------------------+-----------------------+
| COMMART     | เน้นรายละเ                     | ผู้บริโภคทั่วไป นักศึกษา     |
|             | อียดในการเลือกซื้อสินค้าไอทีทุกประเภท | พนักงานบริษัทเอกชน       |
|             | การแนะนำสินค้า                  | ที่มีความรู้ไอทีระดับหนึ่ง     |
|             | และการทดสอบสินค้าไอที            |                       |
+-------------+-------------------------------+-----------------------+
| eLeader &   | เป็นการนำนิตยสาร 2              | ผู้บริหาร                |
|             | เล่มมารวมเป็นฉบับเดียว โดย        | ผู้บริหาร                |
| eEnterprise | eLeader                       | ไอทีทั้งภาครัฐและภาคเอกชน |
|             | เน้นการวิเคราะห์เจาะลึกธุรกิจ       |                       |
|             | และการประยุกต์ ใช้ไอที            |                       |
|             | โ                             |                       |
|             | ดยมีส่วนผสมของงแนวคิดทฤษฎีและธุรกิจ |                       |
|             | ส่วน eEnterprise               |                       |
|             | เน้นการรายงานข่าวสารความเคล     |                       |
|             | ื่อนไหวแนวโน้มอุตสาหกรรมไอทีทั่วโลก  |                       |
+-------------+-------------------------------+-----------------------+
| Click.Today | นิตยสารรวบรวมเคล็ดลับ            | ผู้บริโภคทั่วไป            |
|             | และเทคนิคการใช้งานต่างๆ (Tips &  |                       |
|             | Techniques)                   |                       |
|             | ในการประยุก                    |                       |
|             | ต์ใช้งานอุปกรณ์ไอทีเพื่อเพิ่มประสิทธิภาพ |                       |
+-------------+-------------------------------+-----------------------+
| Business +  | นิตยสารเชิงวิเคราะห์เศรษฐกิจ ธุรกิจ  | นักธุรกิจ ผู้บริหารระดับสูง   |
|             | กลยุทธ์บริหาร การจัดการ           |                       |
|             | และการตลาด                    |                       |
|             | รายงานความเคลื่อนไหวในแวดวงธุรกิจ |                       |
|             | บทสัม                          |                       |
|             | ภาษณ์ผู้บริหารบริษัทที่ประสบความสำเร็จ |                       |
|             | กรณีศึกษาทางธุรกิจ                |                       |
|             | แล                            |                       |
|             | ะข่าวสารจากต่างประเทศมาประยุกต์ให |                       |
|             | ้เข้ากับการประกอบธุรกิจในประเทศไทย |                       |
+-------------+-------------------------------+-----------------------+

2. หนังสือเล่ม (Pocket Book) และสื่อสิ่งพิมพ์ต่าง ๆ

  ผลิตภัณฑ์ในส่วนของหนังสือเล่ม และสื่อสิ่งพิมพ์อื่น ที่บริษัทผลิตและจำหน่าย ประกอบด้วย

 

1.     หนังสือรวบรวมข้อมูลรายปี

“Business+ Top 1000” เป็นหนังสือจัดอันดับบริษัทที่มีรายได้รวมสูงสุดของประเทศไทยจำนวน
1,000 บริษัท  มีบทวิเคราะห์บริษัทที่มีผลตอบแทนสูงสุด (Top Gain) และต่ำสุด (Top Loss)
ของแต่ละอุตสาหกรรม   การจัดอันดับ 50 บริษัทสูงสุด (Top 50)
ทั้งในแง่การเติบโตของรายได้  ผลกำไร และอัตราผลตอบแทน

“Business+ Top Universities” เป็นหนังสือที่รวบรวมข้อมูลเกี่ยวกับมหาวิทยาลัยของรัฐบาล
และเอกชนทุกแห่งในประเทศไทย พร้อมบทสัมภาษณ์วิสัยทัศน์ของอธิการบดี
เพื่อเป็นข้อมูลให้แก่นักเรียน และผู้ปกครองที่จะเลือกสถาบัน
การศึกษาในระดับอุดมศึกษาที่เหมาะสมกับความต้องการ และอนาคตของนักเรียน
อีกทั้งยังมีข้อมูลองค์ประกอบการสอบคัดเลือก และ Top 100 คณะยอดนิยม รวมถึงตารางคณะ
และสาขาวิชาที่เปิดสอนในมหาวิทยาลัยทั่งประเทศ

“Business+ Top Insurance” เป็นหนังสือที่นำเสนอเนื้อหาด้านการประกันภัย ทั้งประกันชีวิต
และประกันวินาศภัยที่สมบูรณ์ที่สุดเล่มหนึ่ง
พร้อมบทสัมภาษณ์วิสัยทัศน์ของผู้บริหารบริษัทประกันภัยชั้นนำของประเทศ
รวมถึงบทความที่ให้ความรู้เกี่ยวกับประกันภัยอย่างครบถ้วน
เพื่อให้ผู้อ่านได้เข้าใจและเลือกซื้อประกันได้ตรงกับความต้องการของตนเองและครอบครัว
นอกจากนี้ยังได้รวบรวมข้อมูลเกี่ยวกับบริษัทประกันภัยทุกแห่งในประเทศไว้ในเล่มด้วย

  

2.     หนังสือเล่ม (Pocket Book)

เนื้อหาในการผลิตหนังสือ จะมีทั้งเนื้อหาที่เขียนขึ้นมาใหม่โดยกองบรรณาธิการของบริษัท
นักเขียนอิสระ และจากนักเขียนผู้มีประสบการณ์ และความเชี่ยวชาญเฉพาะด้าน
และเนื้อหาที่ซื้อลิขสิทธิ์จากต่างประเทศมาแปลเป็นภาษาไทยเพื่อจัดจำหน่าย
โดยคัดเลือกเนื้อหาที่มีสาระประโยชน์ เป็นที่ต้องการของตลาด และอยู่ในกระแสความสนใจ

    นอกจากนี้ บริษัทยังรับจ้างผลิต และจำหน่ายสิ่งพิมพ์ประเภทหนังสือเล่ม และสื่อสิ่งพิมพ์อื่น ๆ
ตามความต้องการของลูกค้า  ทั้งด้านไอทีและด้านการบริหารจัดการธุรกิจ  เช่น องค์กรภาครัฐ  
มหาวิทยาลัย  บริษัทเอกชน เป็นต้น โดยบริษัทจะเป็นผู้เขียน  และ/หรือ แปลและเรียบเรียง  
จัดรูปเล่ม  จัดพิมพ์ รวมทั้งจัดจำหน่ายผ่านผู้จัดจำหน่ายหนังสือของบริษัท
ซึ่งมีจุดจำหน่ายครอบคลุมทั่วประเทศ

 

4.1.2  การตลาดและภาวะการแข่งขัน

กลยุทธ์ในการแข่งขัน

1.     กลยุทธ์ด้านผลิตภัณฑ์

นิตยสารแต่ละเล่มมีจุดเด่นที่แตกต่างกัน เพื่อรองรับความต้องการของกลุ่มผู้อ่านที่แตกต่างกัน
บริษัทได้มีการพัฒนาและปรับปรุงรูปแบบ เนื้อหา และดีไซน์ของนิตยสารแต่ละเล่มอย่างต่อเนื่อง
เพื่อให้นิตยสารแต่ละเล่มสามารถตอบสนองความต้องการของกลุ่มผู้อ่านที่มีการเปลี่ยนแปลงตลอดเวลา
และเพื่อตอบรับกระแสของแท็บเลตซึ่งมีอัตราการเติบโตที่สูงขึ้นเรื่อย ๆ
บริษัทได้มีการขยายตลาดไปสู่กลุ่มผู้อ่านในรูปแบบของดิจิตอลแมกกาซีน
ซึ่งจะช่วยเพิ่มช่องทางของรายได้จากเดิมที่มีเพียงแผงและสมาชิก
มาสู่รายได้จากการดาวน์โหลดดิจิตอลแมกกาซีน นอกจากนี้ยังสร้างโอกาสในการขายโฆษณาเพิ่มขึ้น
เนื่องจากมีความหลากหลายให้กับผู้ลงโฆษณาได้เลือกรูปแบบการนำเสนอสินค้าทั้งแบบสื่อสิ่งพิมพ์
คลิปวิดีโอ ออนไลน์ และ Social Network

ในส่วนของนิตยสาร Business+ ในปีนี้มีการจัดทำนิตยสารฉบับพิเศษขึ้น
โดยเจาะจงไปยังภาคธุรกิจที่มีความน่าสนใจ อาทิ ภาคการเงิน ภาคการศึกษา อุตสาหกรรมรถยนต์
เป็นต้น ซึ่งนิตยสารพิเศษนี้จะมีเนื้อหาที่ครอบคลุมภาคธุรกิจนั้นไว้อย่างครบถ้วนในทุกแง่มุม
นอกจากนี้ในทุกปีนิตยสาร Business+ ยังมีการจัดทำนิตยสารฉบับพิเศษ Top 1000 Companies,
Top Universities และ Top Insurance (ล้วงลึกประกันภัย)

สำหรับการผลิตหนังสือเล่ม เนื้อหาหรือต้นฉบับจะต้องผ่านการพิจารณาคัดเลือกจากคณะกรรมการ
เพื่อเลือกผลิตหนังสือที่มีคุณภาพ โดยมุ่งเน้นเนื้อหาที่มีสาระประโยชน์ ความเหมาะสมกับผู้อ่าน
รวมทั้งความบันเทิง อีกทั้งยังเป็นเรื่องที่กำลังอยู่ในกระแสความสนใจ
เนื้อหาบางส่วนมาจากการซื้อลิขสิทธิ์จากต่างประเทศ และบางส่วนได้รับลิขสิทธิ์จากนักคิด นักเขียน
นักวิชาการที่มีความรู้ความเชี่ยวชาญ ถ่ายทอดผ่านงานพิมพ์ที่มีคุณภาพในระดับสากล

 

2.     กลยุทธ์ด้านราคา

สำหรับกลุ่มผู้อ่านนิตยสาร บริษัทมีนโยบายในการตั้งราคาที่สามารถแข่งขันกับผู้ผลิตรายอื่นได้ 
นอกจากนี้ยังมีการจำหน่ายหนังสือในราคาพิเศษในงานมหกรรมหนังสือ
หรืองานแสดงสินค้าของบริษัทรวมถึงการทำโปรโมชันพิเศษผ่านหน้าร้าน Online Bookstore
ในส่วนของลูกค้าผู้ซื้อโฆษณานั้น บริษัทมีนโยบายในการขายโฆษณาเป็น Package
เพื่อลงโฆษณาในสื่อช่องทางต่าง ๆ ของบริษัท ทั้งในรูปสื่อสิ่งพิมพ์ สื่อดิจิตอล และสื่อวิทยุโทรทัศน์
ในส่วนของหนังสือเล่มจะตั้งราคาโดยพิจารณาให้สอดคล้องกับกำลังซื้อของกลุ่มลูกค้าเป้าหมายของหนังสือแต่ละเล่มที่ผลิตเป็นหลัก
ประกอบกับพิจารณาให้มีความเหมาะสมในการแข่งขัน
และสอดคล้องกับตำแหน่งของหมวดหนังสือในท้องตลาด
รวมทั้งยังคำนึงถึงต้นทุนการผลิตให้มีความเหมาะสมและสอดคล้องกับคุณภาพและเทคโนโลยีที่ใช้ในการผลิตด้วย

 

3.     การตลาดและการส่งเสริมการขาย

บริษัทมุ่งเน้นทำการตลาดและกิจกรรมส่งเสริมการขาย  เพื่อให้ผู้อ่านมีส่วนร่วมกับนิตยสาร
และยังเป็นการสร้างความน่าสนใจให้กับนิตยสาร  
โดยบริษัทได้สร้างช่องทางสื่อสารในแบบที่เข้าถึงกับผู้บริโภคตลอด 24 ชั่วโมง
ผ่านทางเว็บไซต์ของนิตยสารรวมถึง facebook
ทำให้สามารถติดต่อสื่อสารกับผู้บริโภคได้ตลอดเวลา นอกจากนี้ยังมี การจัด Road Show
ตามสถานที่ต่าง ๆ เช่น ตามสถาบันการศึกษา และอาคารสำนักงาน
เพื่อแนะนำสิ่งพิมพ์ของบริษัทให้เป็นที่รู้จัก รวมทั้งมีการแจกแถมของสมนาคุณต่าง ๆ
ควบคู่กับหนังสือเพื่อเป็นสิ่งจูงใจในการสมัครสมาชิกนิตยสารอีกด้วย นอกจากนี้
บริษัทยังมีการจัดรายการวิทยุ “Computer.Today Radio: คลิกเดียวรู้เรื่องคอมพ์”
ทางสถานีวิทยุกระจายเสียงมหาวิทยาลัยเทคโนโลยีราชมงคล FM 89.5 ทุกวันพุธ เวลา
19.30-20.00 น. และช่วง Buyer’s Guide ในรายการ CyberCity ทุกวันเสาร์ เวลา
10.00-11.00 น. ทางช่อง 5 เพื่อเป็นสื่อในการประชาสัมพันธ์นิตยสารของบริษัท

ในส่วนหนังสือ Pocket Book
บริษัททำการตลาดและกิจกรรมส่งเสริมการขายด้วยการโฆษณาประชาสัมพันธ์ผ่านสื่อช่องทางต่าง ๆ
ทั้งของบริษัทเองและบริษัทในเครือพันธมิตร
มีการสร้างการรับรู้ในตัวสินค้าให้กับผู้ขายและตัวแทนจำหน่ายด้วยการประชุมร่วมเพื่อให้รายละเอียดและข้อมูลหนังสือ
นอกจากนี้ยังมีการจัดรายการส่งเสริมการขายร่วมกับร้านหนังสือชั้นนำ
รวมทั้งในงานสัปดาห์หนังสือแห่งชาติและงานมหกรรมหนังสือระดับชาติ
และการออกบูธจำหน่ายหนังสือในงานนิทรรศการของบริษัทเอง 

 

4.     กองบรรณาธิการ

กองบรรณาธิการของบริษัท เป็นผู้ที่มีความเชี่ยวชาญโดยเฉพาะด้านไอทีมายาวนานเฉลี่ยมากกว่า 10
ปี ทำให้มีความรู้ ความเข้าใจในตัวผลิตภัณฑ์ไอที และแนวโน้มการเปลี่ยนแปลงของตัวผลิตภัณฑ์
เทคโนโลยีใหม่ ๆ รวมถึงความสามารถใช้สื่อในรูปแบบใหม่ อาทิ facebook, twitter,
youtube ทำให้บริษัทสามารถแข่งขันกับคู่แข่งรายอื่นในอุตสาหกรรมได้เป็นอย่างดี 
สำหรับทางด้านธุรกิจ การบริหารจัดการ
กองบรรณาธิการของบริษัทเป็นผู้ที่มีประสบการณ์ทางด้านหนังสือพิมพ์และนิตยสารมากกว่า 10 ปี
นอกจากนี้ยังได้เสริมทีมคนรุ่นใหม่ไฟแรงที่เชี่ยวชาญในเรื่องสื่อดิจิตอลเพื่อเข้าเป็นทีมผลิตเนื้อหาที่เข้าถึงคนรุ่นใหม่ได้อย่างตรงใจ

 

5. กลยุทธ์ด้านดิจิตอลแมกกาซีน

บริษัทได้นำเสนอดิจิตอลแมกกาซีนในนิตยสาร Computer.Today, Commart, eLeader &
eEnterprise และ Business Plus โดยจะส่งถึงตรงกับผู้บริโภคที่ใช้อุปกรณ์แท็บเล็ตเป็นหลัก
รองรับการใช้งานทั้งในส่วนของ iOS จากค่าย แอปเปิ้ล และ Android Tablet จากค่ายกูเกิ้ล
ในอนาคตจะเพิ่มเติมในส่วนของ Windows Tablet เพื่อเพิ่มฐานรายได้ให้กับบริษัทฯ
ทั้งนี้เพื่อกระตุ้นให้ตลาดดิจิตอลเกิดขึ้น จึงได้มีการจัดโปรโมชันราคาพิเศษ
พร้อมลุ้นรางวัลและโปรโมชันข้อเสนอพิเศษสุดสำหรับสมาชิกเดิมที่รับเป็นเล่ม
ให้เปลี่ยนมาเป็นดิจิตอล

 

กลุ่มลูกค้าเป้าหมาย

กลุ่มลูกค้าเป้าหมายสามารถแบ่งได้เป็น 2 กลุ่ม คือ

1.     กลุ่มผู้อ่าน: 

สำหรับนิตยสาร กลุ่มลูกค้าเป้าหมายจะแตกต่างตามหัวนิตยสาร นิตยสาร COMPUTER.TODAY
กลุ่มผู้อ่านจะเป็นผู้บริโภคทั่วไป รวมทั้งนักเรียนและนักศึกษา  นิตยสาร eLeader
กลุ่มผู้อ่านจะเป็นผู้บริหาร และผู้บริหารทางด้านไอที ส่วน Business+
กลุ่มผู้อ่านจะเป็นผู้บริหารทั่วไป และผู้ที่สนใจก้าวขึ้นเป็นผู้บริหารระดับสูง
สำหรับหนังสือเล่มจะขึ้นอยู่กับประเภทของหนังสือ

 

2.     กลุ่มลูกค้าที่ซื้อโฆษณา

ลูกค้าโดยตรง เป็นกลุ่มลูกค้าที่เป็นเจ้าของสินค้าที่มีความสนใจที่จะลงโฆษณาในสื่อสิ่งพิมพ์ของบริษัท
เช่น กลุ่มผลิตภัณฑ์ไอที  กลุ่มเครื่องใช้ในสำนักงาน กลุ่มเครื่องใช้ไฟฟ้า รวมทั้งกลุ่มธุรกิจอื่น ๆ
เช่น ธนาคาร ประกันชีวิตและประกันภัย อสังหาริมทรัพย์ โรงแรม ค้าปลีก โรงพยาบาล เป็นต้น

กลุ่มลูกค้าที่เป็นบริษัทโฆษณา (Agency) โดยบริษัทโฆษณาจะซื้อเนื้อที่โฆษณาจากบริษัท
และจะเป็นผู้เสนอการจัดสรรและวางแผนการใช้สื่อโฆษณากับลูกค้าผู้เป็นเจ้าของสินค้าเอง ในระยะ
3 ปีที่ผ่านมา กลุ่มธุรกิจสื่อสิ่งพิมพ์ไม่มีสัดส่วนการขายให้แก่ลูกค้ารายใดรายหนึ่งเกินกว่าร้อยละ 30
ของรายได้รวมของกลุ่มธุรกิจสื่อสิ่งพิมพ์

 

ภาวะอุตสาหกรรม

อุตสาหกรรมที่เกี่ยวข้องกับธุรกิจสื่อสิ่งพิมพ์ของบริษัท ประกอบด้วย อุตสาหกรรมสิ่งพิมพ์
และอุตสาหกรรมโฆษณา เนื่องจากธุรกิจสื่อสิ่งพิมพ์ของบริษัท
โดยเฉพาะในส่วนนิตยสารมีรายได้จากการขายโฆษณาคิดเป็นสัดส่วนเฉลี่ยประมาณร้อยละ 55
ของรายได้จากธุรกิจสื่อสิ่งพิมพ์ ดังนั้นการเปลี่ยนแปลงและแนวโน้มอุตสาหกรรมโฆษณา
จึงมีผลกระทบโดยตรงต่อรายได้ของบริษัท

 

ภาวะอุตสาหกรรมสิ่งพิมพ์

  ธุรกิจสิ่งพิมพ์ เป็นธุรกิจที่มีการขยายตัวขึ้นอย่างต่อเนื่อง
ปัจจัยสำคัญที่เกื้อหนุนมาจากนโยบายภาครัฐที่กำหนดให้ปี 2552-2561 เป็น
“ทศวรรษแห่งการอ่านแห่งชาติ” และได้จัดสรรงบประมาณมาตรการฟื้นฟูเศรษฐกิจ
เพื่อจัดซื้อหนังสือและสื่อการเรียนการสอน สนับสนุนการศึกษานอกระบบ และที่ผ่านมา ครม.
มีมติเห็นชอบตามข้อเสนอของกระทรวงการคลังเกี่ยวกับมาตรการภาษี เพื่อสนับสนุนการอ่าน
และเพื่อสร้างสังคมแห่งการเรียนรู้ตลอดชีวิต

  ในปี 2556
สมาคมผู้จัดพิมพ์และจำหน่ายหนังสือแห่งประเทศไทยคาดว่าธุรกิจหนังสือจะมีอัตราการเติบโตไม่น้อยกว่าร้อยละ
7 และคิดเป็นมูลค่าประมาณ 24,200 ล้านบาท อย่างไรก็ตามธุรกิจสิ่งพิมพ์มีการแข่งขันอย่างรุนแรง
ทำให้สํานักพิมพ์ขนาดเล็กปิดตัวลงเป็นจำนวนมาก
แต่ในขณะเดียวกันก็ยังมีผู้เข้ามาในตลาดเพิ่มขึ้นอย่างต่อเนื่องแสดงให้เห็นว่า
ธุรกิจนี้ยังสามารถเติบโตได้โดยอาศัยช่องว่างของตลาดที่ยังมีอยู่มาก

นอกจากนี้ จากสภาพสังคมที่เปลี่ยนแปลง
และการพัฒนาของเทคโนโลยีทางการสื่อสารและคอมพิวเตอร์ ทำให้เกิดกระแสการตื่นตัว
“หนังสืออิเล็กทรอนิกส์ (E-Book)” ของสำนักพิมพ์และร้านหนังสือขนาดใหญ่
เพื่อตอบสนองพฤติกรรมผู้บริโภคยุคใหม่ ส่งผลให้ตลาด E-Book ได้รับกระแสความสนใจเพิ่มขึ้น
บวกกับการเข้ามาของตลาดเครื่องแท็บเล็ตราคาถูกจากประเทศจีน
จึงส่งผลให้การขยายตัวของตลาดแท็บเล็ตราคาถูกกลายเป็นอีกหนึ่งปัจจัยที่จะส่งเสริมให้ตลาดอีบุ๊กมีอัตราการเติบโตที่ดีกว่าหลายปีที่ผ่านมา
แต่ถึงกระนั้นก็ยังไม่มีผลกระทบต่อตลาดหนังสือเล่ม และอีกนัยหนึ่งหนังสือเล่ม
นอกจากการอ่านเพื่อสาระความรู้ และบันเทิงแล้ว การเปิดพลิกหน้ากระดาษ
การจับต้องหนังสือที่เป็นรูปเล่มที่ออกแบบให้ทันสมัยและดูสวยงาม
ถือเป็นสินค้าทางอารมณ์นอกเหนือจากเนื้อหา ดังนั้น E-Book
จึงเป็นสินค้าตลาดใหม่ควบคู่กับหนังสือเล่ม

 

ภาวะอุตสาหกรรมโฆษณา

สมาคมโฆษณาแห่งประเทศไทยระบุว่าผู้บริโภคส่วนใหญ่เริ่มมีการเปลี่ยนแปลงพฤติกรรมไปใช้ช่องทางสื่อออนไลน์มากขึ้น
ในขณะที่สื่อหลักอย่างโทรทัศน์และหนังสือพิมพ์นั้น
ยังคงมีการเติบโตที่ดีทั้งในแง่ของการใช้เงินซื้อสื่อโฆษณา และปริมาณการรับชมของผู้บริโภค 
สำหรับภาพรวมการลงทุนของผู้ประกอบการต่างชาติที่เข้ามาซื้อสื่อโฆษณาในไทยเริ่มมีสัญญาณเชิงบวกมากขึ้น
หลังจากภาวะการขยายตัวของเศรษฐกิจของประเทศอยู่ในระดับที่ดี

ศูนย์วิจัยกสิกรไทยคาดการณ์ว่า ในปี 2556 ธุรกิจโฆษณาจะมีมูลค่าตลาด 129,880 ล้านบาท
เติบโตร้อยละ 10 จากปี 2555 ซึ่งมีมูลค่าตลาด 117,760 ล้านบาท
โดยโทรทัศน์ยังคงเป็นสื่อหลักที่มีมูลค่าโฆษณาสูงที่สุด คิดเป็นสัดส่วนร้อยละ 57 ของมูลค่าตลาด
ในขณะที่สื่อทางเลือกอื่น ๆ ได้แก่ สื่อในโรงภาพยนตร์ สื่ออินสโตร์ สื่อโฆษณาเคลื่อนที่
และสื่ออินเทอร์เน็ตจะมีการเติบโตสูง โดยคาดว่าสื่อในโรงภาพยนตร์เติบโตร้อยละ 30
สื่ออินสโตร์เติบโตร้อยละ 30 สื่อโฆษณาเคลื่อนที่เติบโตร้อยละ 15
และสื่ออินเทอร์เน็ตเติบโตร้อยละ 50

ศูนย์วิจัยกสิกรไทย ยังได้ประเมินแนวโน้มการปรับกลยุทธ์ของผู้เล่นหลักในตลาดธุรกิจโฆษณาในปี
2556 โดยผู้ขายโฆษณามีแนวโน้มจะขยายช่องทางการโฆษณา และสร้างแพลตฟอร์มใหม่ ๆ
เพื่อสร้างโอกาสในการเพิ่มรายได้จากการขายโฆษณา
และเป็นทางเลือกที่คุ้มค่าสำหรับผู้ประกอบการ นอกจากนี้ ผู้ขายโฆษณาในสื่อแบบดั้งเดิม เช่น
นิตยสาร หนังสือพิมพ์ ป้ายโฆษณา
จะหันมารุกในธุรกิจสื่อสมัยใหม่ที่มีการเติบโตอย่างรวดเร็วและตอบโจทย์ผู้ซื้อโฆษณามากขึ้น
ซึ่งก็ตอบโจทย์กับแนวทางที่เออาร์ไอพี ที่ได้เพิ่มรูปแบบการโฆษณาที่มีมากกว่านิตยสาร
โดยได้ผนวกเอาพลังของสื่อออนไลน์ที่มีอยู่ และสื่อทีวี ตลอดจนงานคอมมาร์ตเข้าด้วย
ทำให้กลายเป็นสื่อที่ครบวงจรและสามารถวัดผลในเรื่องยอดขายได้จริง

ภาวะการแข่งขัน

บริษัทถือเป็นหนึ่งในผู้นำในธุรกิจนิตยสารไอที
โดยนิตยสารไอทีของบริษัทได้รับการยอมรับอย่างกว้างขวาง ทั้งในกลุ่มลูกค้าที่เป็นผู้บริโภคทั่วไป
และลูกค้าระดับองค์กร  โดยเฉพาะนิตยสาร COMPUTER.TODAY
ซึ่งเป็นนิตยสารคอมพิวเตอร์ที่มีผู้อ่านมากที่สุด ทั้งนี้ ปัจจุบันมีนิตยสารไอทีกว่า 10 หัวนิตยสาร
โดยผู้ประกอบการผลิตนิตยสารไอทีที่เป็นคู่แข่งหลักของบริษัทมีจำนวน 6 บริษัท ได้แก่

  --------------------------- -------------- ----------------------------
  ชื่อบริษัท                      ชื่อนิตยสาร       สโลแกน/แนวหนังสือ

  1. บริษัท วีบีที คอมมูนิเคชั่น จำกัด  Windows IT Pro Connecting the IT Community

  2. บริษัท อินสไปร์              Stuff *        The World’s Best-Selling
  เอนเทอร์เทนเมนท์ จำกัด                        Gadget Magazine

  3. บริษัท ควิกพีซี เอ็กตรีม จำกัด   QuickPC        Hardcore Computing
                              Magazine       

                              BuyCom         ก่อนซื้อคอมพิวเตอร์อ่าน บายคอมส์

  4. บริษัท ดิแอสไพเรอร์สกรุ๊ป      PC Today       Smart User
  จำกัด                                       

  5. บริษัท ซี-เอ็ดยูเคชั่น จำกัด     Extreme        The Gadget Magazine
  (มหาชน)                     Technology     

  6. บริษัทเพ็ญพับลิชชิ่ง จำกัด       T3             The Gadget Magazine
  --------------------------- -------------- ----------------------------

* นิตยสารที่ซื้อลิขสิทธิ์จากต่างประเทศ

ที่มา : ข้อมูลจากผู้บริหารของบริษัท

 

ในอดีต
นิตยสารไอทีที่ซื้อลิขสิทธิ์จากต่างประเทศจะมีความได้เปรียบนิตยสารไอทีที่ผลิตเองในประเทศทั้งในส่วนของเนื้อหาและบทความที่ทันสมัย
ทันต่อเหตุการณ์  รวมทั้งอุปกรณ์เทคโนโลยีรุ่นใหม่ ๆ  แต่ในปัจจุบันเนื่องจากสื่อดิจิตอล
ทำให้เนื้อหาและบทความต่าง ๆ เกี่ยวกับสินค้าไอทีสามารถเข้าถึงได้โดยผ่านเว็บไซต์ต่าง ๆ 
ดังนั้น นิตยสารไอทีที่จะได้รับความนิยมคือ
นิตยสารที่สามารถนำเรื่องราวที่อยู่ในความสนใจของผู้อ่านมาเสนอได้ถูกเวลา และทันต่อเหตุการณ์
รวมทั้งด้วยรูปแบบการนำเสนอที่น่าสนใจและเหมาะสมกับพฤติกรรมของคนไทย 

สำหรับนิตยสารธุรกิจ ครอบคลุมเนื้อหาค่อนข้างกว้าง เช่น ด้านเศรษฐกิจ
ข่าวสารทั้งในและต่างประเทศ  บทสัมภาษณ์ผู้บริหาร การบริหารจัดการ การเงินและการตลาด
เป็นต้น โดยแต่ละหัวนิตยสารจะมีการเจาะกลุ่มลูกค้าเป้าหมายที่แตกต่างกัน
จึงทำให้มีจุดเด่นที่แตกต่าง โดยคู่แข่งของ Business+  ที่เป็นนิตยสารเชิงบริหารและจัดการ
ได้แก่  Bloomberg Business Week ไทยแลนด์ เป็นต้น รวมทั้งมีคู่แข่งทางอ้อม เช่น
BrandAge, Marketeer, Positioning, MBA เป็นต้น ที่เป็นนิตยสารเฉพาะด้านการตลาด
รวมทั้ง การเงินธนาคาร และ Money & Wealth
ที่เป็นนิตยสารเฉพาะด้านการเงินและการธนาคาร เป็นต้น

สำหรับการผลิตและจำหน่ายหนังสือเล่มนั้น 
ถือว่ามีการแข่งขันค่อนข้างสูงโดยสามารถพิจารณาจากจำนวนหนังสือออกใหม่เพิ่มมากขึ้นทุกปี  
เนื่องจากบริษัทไม่ได้เน้นหนังสือเล่มเป็นผลิตภัณฑ์หลักในธุรกิจสื่อสิ่งพิมพ์  การผลิตหนังสือเล่มไอที
วัตถุประสงค์เพื่อผลิตหนังสือที่รวบรวมเคล็ดลับและเทคนิคต่าง ๆ เกี่ยวกับการใช้สินค้าไอที
ซึ่งเป็นคอลัมน์ที่ผู้อ่านให้ความสนใจมากที่สุด  สำหรับหนังสือเล่มด้านอื่น ๆ 
บริษัทจะเลือกผลิตเฉพาะเรื่องที่น่าสนใจและคาดว่าจะเป็นที่ต้องการของตลาด
เพื่อเสริมฐานข้อมูลด้านเนื้อหาและสร้างรายได้ให้บริษัท นอกจากนี้
บริษัทได้จัดทำนิตยสารของบริษัทในรูปแบบอิเล็กทรอนิกส์เพื่อเพิ่มฐานลูกค้า
และช่องทางการตลาดใหม่ให้กับบริษัท

 

4.1.3 การจัดหาผลิตภัณฑ์หรือบริการ

ขั้นตอนในการผลิตสิ่งพิมพ์

1. การจัดเตรียมเนื้อเรื่อง (Content)

นิตยสาร

ในการจัดทำนิตยสารแต่ละเล่ม จะมีบรรณาธิการบริหารเป็นผู้รับผิดชอบ
เพื่อวางแผนในการจัดทำเนื้อหาของนิตยสาร โดยจะมีการประชุมทีมงานทั้งหมด
เพื่อวางกรอบในการผลิตเนื้อหารวมถึงวิธีการผลิต
เพื่อให้ครอบคลุมและสามารถนำไปใช้กับสื่อในหลากหลายรูปแบบทั้งสิ่งพิมพ์ ออนไลน์ รายการทีวี
รวมถึงกิจกรรมต่าง ๆ บทความจะมีทั้งที่เขียนขึ้นเองโดยกองบรรณาธิการ
รวมทั้งอาจมีการว่าจ้างนักเขียนอิสระร่วมด้วย 

 หนังสือเล่ม

- หนังสือรวบรวมข้อมูลรายปี บริษัทเป็นผู้รวบรวมข้อมูล
โดยจะมีบรรณาธิการบริหารฝ่ายธุรกิจเป็นผู้รับผิดชอบเนื้อหาและบทความต่าง ๆ

- หนังสือเล่มด้านไอที จะรวบรวมเนื้อหาจากนิตยสารไอทีของบริษัทเทคนิคต่าง ๆ
ในการใช้สินค้าไอที รวมทั้งอาจมีการเขียนขึ้นมาใหม่โดยว่าจ้างนักเขียนอิสระ

- หนังสือเล่มอื่น ๆ บริษัทมีการว่าจ้างนักเขียนอิสระเพื่อเขียนขึ้นมาใหม่
โดยจะพิจารณาจากประสบการณ์ของนักเขียน และตัวอย่างงานเขียน (ถ้ามี)
รวมทั้งซื้อลิขสิทธิ์จากต่างประเทศมาแปลเป็นภาษาไทยเพื่อจัดจำหน่าย
โดยจะมีคณะกรรมการในการคัดเลือกหนังสือที่จะผลิตซึ่งประกอบด้วยบรรณาธิการอำนายการ 
ฝ่ายขายและตลาด เพื่อให้ได้หนังสือที่มีคุณภาพและเป็นที่ต้องการของตลาด

2. การเตรียมกระดาษ

บริษัทสั่งซื้อกระดาษจากผู้ผลิตกระดาษ และ/หรือตัวแทนจำหน่าย ในประเทศ จำนวน 3-4 ราย 
โดยบริษัทจะคัดเลือกผู้ผลิตกระดาษ และ/หรือตัวแทนจำหน่าย
โดยคำนึงถึงคุณภาพของกระดาษและราคาที่เหมาะสม โดยจะทำการสั่งจองกระดาษล่วงหน้า 3-6
เดือน (สำหรับการผลิตนิตยสาร) เพื่อลดความผันผวนของต้นทุนกระดาษ
รวมทั้งป้องกันการขาดแคลนกระดาษที่ใช้ในการพิมพ์
โดยจะทำการระบุทั้งราคาและปริมาณกระดาษที่ต้องการ 
หลังจากนั้นจะสั่งซื้อจากยอดการจองกระดาษดังกล่าว 1 สัปดาห์ล่วงหน้าก่อนการพิมพ์ 
อย่างไรก็ตาม ในกรณีที่ราคากระดาษมีแนวโน้มลดลง บริษัทจะลดระยะเวลาในการสั่งจองลง
นอกจากนี้ บริษัทอาจปรับเปลี่ยนชนิดกระดาษที่ใช้ เพื่อที่จะควบคุมต้นทุนการผลิตให้มีความเหมาะสม
อย่างไรก็ตาม ทุกครั้งที่มีการเปลี่ยนกระดาษชนิดใหม่  บริษัทฯ จะต้องทำการทดสอบพิมพ์ก่อนทุกครั้ง
เพื่อให้มั่นใจว่าจะไม่ส่งผลกระทบต่อการจัดพิมพ์  

 

3.    การจัดพิมพ์

บริษัทจ้างโรงพิมพ์ภายนอกในการจัดพิมพ์ 
โดยจะดำเนินการติดต่อกับโรงพิมพ์ล่วงหน้าก่อนพิมพ์ประมาณ 1 เดือน เพื่อกำหนดรูปแบบการจัดพิมพ์
จำนวนพิมพ์และวันกำหนดส่งของ การจัดหาโรงพิมพ์ บริษัทจะทำการติดต่อโรงพิมพ์ที่ได้มาตรฐาน
มีผลงานการพิมพ์เป็นที่ยอมรับ พร้อมทั้งเจรจาต่อรองเรื่องค่าจ้างพิมพ์ ปัจจุบัน
บริษัทมีโรงพิมพ์ที่ใช้ประจำอย่างน้อย 2 โรงพิมพ์

 

4.    การจัดส่ง

เมื่อโรงพิมพ์ดำเนินการพิมพ์เสร็จเรียบร้อย
โรงพิมพ์จะส่งไปยังผู้จัดจำหน่ายและไปรษณีย์เพื่อส่งให้สมาชิกนิตยสารของบริษัทโดยตรง

 

ต้นทุนการผลิต

ในส่วนของต้นทุนการผลิต ค่าใช้จ่ายหลัก คือ ต้นทุนค่ากระดาษและค่าจ้างในการพิมพ์

ผลกระทบต่อสิ่งแวดล้อม

- ไม่มี –

งานที่ยังไม่ส่งมอบ

- ไม่มี –

  -----------------------------------------------------------------------
  4. 2 งานนิทรรศการ งานแสดงสินค้า และการจัดประชุมสัมมนา

  -----------------------------------------------------------------------

4.2.1 งานแสดงสินค้า

4.2.1.1 ลักษณะสินค้าหรือผลิตภัณฑ์

ในปี 2543 บริษัทได้เริ่มจัดกิจกรรมทางการตลาดขึ้นที่ศูนย์การค้าเสรีเซ็นเตอร์ ภายใต้ชื่องานว่า
COMMART
โดยจุดประสงค์เบื้องต้นเพื่อที่จะสร้างความสัมพันธ์และเชื่อมโยงระหว่างกลุ่มผู้อ่านนิตยสารในเครือกับผู้ผลิตและจำหน่ายสินค้าไอทีโดยตรง
รวมทั้งประชาสัมพันธ์นิตยสารและหนังสือในเครือของบริษัท
โดยในงานมีผู้จำหน่ายสินค้าไอทีรายใหญ่เข้าร่วมทำกิจกรรมทางการตลาด เช่น Canon, Intel,
Toshiba, Acer, IBM เป็นต้น ซึ่งงานดังกล่าวได้รับการตอบรับเป็นอย่างดี
บริษัทจึงเล็งเห็นถึงโอกาสในการจัดแสดงสินค้าไอทีอย่างเต็มรูปแบบ
จึงได้ขยายการจัดงานมาที่ศูนย์การประชุมแห่งชาติสิริกิติ์ในปี 2544 ด้วยพื้นที่ให้เช่าเริ่มต้นเพียง
9,000 ตารางเมตร โดยบริษัทดำเนินการให้ผู้ผลิต ผู้จัดจำหน่ายสินค้าและร้านค้าปลีกต่าง ๆ
เช่าบูธเพื่อนำเสนอและจำหน่ายสินค้าของตน
โดยครอบคลุมผลิตภัณฑ์เทคโนโลยีและการสื่อสารที่หลากหลาย เช่น Computer, Notebook,
Tablet, LCD, LED, Printer, Digital Camera, Mobile Phone และอุปกรณ์เสริมต่าง
ๆ เป็นต้น

บริษัทได้ขยายการจัดแสดงสินค้า COMMART เพิ่มมากขึ้นเรื่อย ๆ จนปัจจุบันบริษัทจัดงาน COMMART
ในกรุงเทพมหานคร 3 งานต่อปี ครั้งละ 4 วัน ด้วยพื้นที่ให้เช่ากว่า 20,000 ตารางเมตร
โดยมียอดขายเฉลี่ยต่องานมากกว่า 3,000 ล้านบาท และจากความสำเร็จของงาน COMMART
ที่จัดขึ้นในกรุงเทพมหานคร ได้นำไปสู่การจัดงาน COMMART สัญจรในภูมิภาคต่าง ๆ ของประเทศ
รวมทั้งในสถาบันการศึกษา
ซึ่งถือเป็นความสำเร็จในระดับหนึ่งในการขยายฐานความรู้ด้านเทคโนโลยีไปยังส่วนภูมิภาค
โดยในงานแสดงสินค้าทุกครั้งของบริษัทจะมีกิจกรรมส่งเสริมการขายไม่ว่าจะเป็น
การจับรางวัลชิงโชค การประมูลสินค้า บริการเคาน์เตอร์ Buyer Guide ในการแนะนำสินค้าไอที
รวมทั้ง Workshop ที่ให้สาระความรู้ต่าง ๆ

รายละเอียดงานแสดงสินค้า

+------------+--------+--------+-------------------------------------+
| ชื่องาน      | ช่ว     | พื้น     | รายละเอียดของงาน                     |
|            | งเวลาที่ | ที่ให้เช่า |                                     |
|            |        |        |                                     |
|            | จัดงาน  |        |                                     |
+============+========+========+=====================================+
| COMMART    | มีนาคม  | ประมาณ | เน้นก                                |
| Thailand   |        | 20,000 | ารนำผลิตภัณฑ์ที่มีการปรับราคามาจำหน่ายในงาน |
| (คอมมาร์ต   |        |        | เนื่องจากช่วงเวลาจัดงานเป็นช่ว            |
| ไทยแลนด์)   |        | ตาร    | งภายหลังจากที่ผู้ผลิตสินค้ามีการออกผลิตภัณฑ์ใหม่ |
|            |        | างเมตร | ๆ มาระยะหนึ่งแล้ว                      |
+------------+--------+--------+-------------------------------------+
| COMMART    | มิถุนายน | ประมาณ | เริ่มจัดงานครั้งแรกในปี 2548              |
| X’Gen      |        | 20,000 | โดยเน้นสินค้าไอที                       |
| (คอมมาร์ต   |        |        | ที่มีความแปลกใหม่และทันสมัยที่เพิ่งออกสู่ตลาด   |
| เอ็ก-เจน)   |        | ตาร    | สินค้าจึงมีราคาสูงกว่าสินค้าในช่วงต้นปี        |
|            |        | างเมตร |                                     |
+------------+--------+--------+-------------------------------------+
| COMMART    | พฤ     | ประมาณ | เริ่มจัดครั้งแรกในปี 2545                 |
| COMTECH    | ศจิกายน | 20,000 | โดยเน้นสินค้าไ                         |
|            |        |        | อทีทั้งฮาร์ดแวร์และซอฟท์แวร์สำหรับองค์กรต่างๆ |
| (คอมมาร์ต   |        | ตาร    | (Hardware and Software Solution)    |
| คอมเทค)    |        | างเมตร | รวมทั้งมีการนำเสนอสินค้าไอทีที่มีนวัตกรรม     |
+------------+--------+--------+-------------------------------------+
| COMMART    | ขึ้นอยู่ก  | ประมาณ | เริ่มจัดครั้งแรกในปี 2550 ประกอบด้วยงาน    |
| Regional   | ับความเ | 1      | COMMART Burapha และ COMMART E-Saan  |
|            | หมาะสม | ,000 - | ถือเป็นการขยายฐานผู้เ                   |
| (คอมมาร์ต   |        | 3,000  | ข้าชมงานไปทั่วประเทศและเป็นการสร้างแบรนด์ |
| ภูมิภาค)     |        | ตาร    | “COMMART” ให้เป็นที่รู้จักในวงกว้าง         |
|            |        | างเมตร | บริษัทมีแผนที่จะจัดงานในภูมิภาคอื่นเพิ่มเติม เช่น |
|            |        |        | เชียงใหม่ ภูเก็ต เป็นต้น                  |
+------------+--------+--------+-------------------------------------+
| COMMART    | ขึ้นอยู่ก  | ประมาณ | เริ่มจัดครั้งแรกในปี 2552 ที่มหาวิทยาลัย      |
| Campus     | ับความเ |        | เกษตรศาสตร์วิทยาเขตศรีราชา             |
| (คอมมาร์ต   | หมาะสม | 3,000  | ลูกค้าเป้าหมายคืออาจารย์ นิสิต             |
| แคมปัส)     |        |        | และนักศึกษาของสถาบันดังกล่าว             |
|            |        | ตาร    |                                     |
|            |        | างเมตร |                                     |
+------------+--------+--------+-------------------------------------+

4.2.1.2 การตลาดและภาวะการแข่งขัน

กลยุทธ์ในการแข่งขัน

1.  กลยุทธ์ด้านผลิตภัณฑ์

บริษัทเป็นผู้ให้บริการพื้นที่เช่าในงานแสดงสินค้าไอที และคอนซูเมอร์อิเล็กทรอนิกส์
โดยเน้นความหลากหลายของผลิตภัณฑ์ ทั้งประเภทของสินค้า ราคาและยี่ห้อ
ที่จะสามารถตอบสนองความต้องการของผู้เข้าชมงานได้อย่างหลากหลายและครบถ้วน นอกจากนี้
บริษัทยังเน้นการนำเสนอนวัตกรรมใหม่ ๆ มาแสดงในงาน
โดยร่วมกับผู้ผลิตสินค้าเปิดตัวสินค้ารุ่นล่าสุดในงาน เพื่อเป็นสิ่งดึงดูดการเข้าชมงาน

1.  การเลือกสถานที่ในการจัดงาน

สถานที่จัดงานถือเป็นกลยุทธ์ที่สำคัญ
ที่ผ่านมาบริษัทจึงได้เลือกศูนย์การประชุมแห่งชาติสิริกิติ์เป็นที่จัดงานแสดงสินค้าในกรุงเทพมหานคร
เนื่องจากเป็นทำเลที่อยู่กลางใจเมือง เดินทางได้สะดวก สำหรับงาน COMMART Regional
ที่จัดในภูมิภาคต่าง ๆ บริษัทจะเลือกสถานที่ที่ตั้งอยู่ในย่านชุมชน และสะดวกในการเดินทาง เช่น
ที่หอประชุมมหาวิทยาลัยขอนแก่น ในการจัดงาน COMMART E-Sann ที่จังหวัดขอนแก่น
และที่มหาวิทยาลัยบูรพา ในการจัดงาน COMMART Burapha ที่จังหวัดชลบุรี เป็นต้น

2.  การจัดกิจกรรมและการส่งเสริมการขาย

การวางแผนการตลาดและกิจกรรมที่น่าสนใจทำให้งานแสดงสินค้าที่จัดขึ้นในแต่ละครั้งมีความแปลกใหม่
และมีจุดเด่นที่แตกต่างกันไป โดยทุกงานแสดงสินค้า บริษัทจะมีการเปิดเผยนวัตกรรมใหม่ ๆ
รวมทั้งมีการจัด Workshop ที่ให้สาระความรู้ที่น่าสนใจมากมายในงาน
เนื่องจากบริษัทเป็นผู้ผลิตสื่อนิตยสารไอทีชั้นนำ ทำให้รู้ถึงความต้องการแนวโน้มของตลาด
และมีความพร้อมของเนื้อหาในการจัด Workshop นอกจากนี้
ยังมีกิจกรรมส่งเสริมการขายและบริการเสริมอื่น ๆ
เพื่อสร้างความน่าสนใจและความสะดวกสบายให้แก่ผู้เข้าชมงานแสดงสินค้า เช่น
การจับรางวัลชิงโชครถยนต์และคอมพิวเตอร์ การประมูลสินค้าไอทีและคอนซูเมอร์อิเล็กทรอนิกส์
โดยเฉพาะบริการเคาน์เตอร์ Buyer’s Guide ซึ่งตรงกับวัตถุประสงค์หลักของนิตยสาร COMMART
ในการเป็นผู้ให้คำแนะนำในการเลือกซื้อสินค้า
โดยบริษัทจัดให้มีผู้เชี่ยวชาญเพื่อให้คำแนะนำผู้เข้าชมงานในการเลือกซื้อสินค้าได้ตรงกับความต้องการ

3.  ความสัมพันธ์กับลูกค้า

บริษัทมีนโยบายในการทำงานร่วมกับลูกค้าเพื่อสร้างมูลค่าเพิ่มให้กับงานแสดงสินค้าของบริษัท
และผลิตภัณฑ์ของลูกค้า
โดยบริษัทได้ใช้ข้อมูลจากการสื่อสารกับผู้อ่านผ่านสื่อนิตยสารและสื่ออินเทอร์เน็ตของบริษัท
มาวิเคราะห์พฤติกรรมของผู้บริโภคและความต้องการของตลาด
ทำให้ทราบถึงแนวโน้มและทิศทางของตลาดไอที และคอนซูเมอร์อิเล็กทรอนิกส์
เพื่อวางแผนการในการจัดงานร่วมกับลูกค้า
ไม่ว่าจะเป็นการวางแผนการเปิดตัวผลิตภัณฑ์รุ่นใหม่ล่าสุดในงาน
รวมทั้งร่วมกันวางแผนการจัดโปรโมชันต่าง ๆ
จากความสัมพันธ์ที่ดีดังกล่าวส่งผลทำให้บริษัทประสบความสำเร็จในการจัดงานแสดงสินค้าอย่างต่อเนื่องมากว่า
10 ปี

5. การประชาสัมพันธ์

จากการที่บริษัทดำเนินธุรกิจทั้งสื่อสิ่งพิมพ์ และสื่อดิจิตอล
ส่งผลทำให้บริษัทสามารถประชาสัมพันธ์งานแสดงสินค้าของบริษัทได้อย่างทั่วถึง ทำให้ชื่องาน
COMMART เป็นที่รู้จัก (Brand Awareness) อย่างแพร่หลาย โดยการจัดงานในแต่ละครั้ง
บริษัทจะมีการโฆษณาและประชาสัมพันธ์ในสื่อทุกสื่อของบริษัท และสื่อภายนอก
เพื่อเป็นการให้ข่าวสารและกระตุ้นความสนใจของผู้บริโภคล่วงหน้า ก่อนวันจัดงานประมาณ 2 เดือน

จากปัจจัยดังกล่าวข้างต้น ทำให้งาน COMMART เป็นที่รู้จักในวงกว้าง
และได้รับความนิยมมาโดยตลอด
ส่งผลทำให้พื้นที่เช่าในงานแสดงสินค้าของบริษัทมีอัตราการเช่าเต็มพื้นที่ทุกครั้ง

กลุ่มลูกค้าเป้าหมาย

งาน COMMART

1.  กลุ่มผู้เข้าชมงาน ได้แก่ บุคคลทั่วไปที่สนใจสินค้าไอที อุปกรณ์ฮาร์ดแวร์ซอฟท์แวร์ต่าง ๆ
    รวมทั้ง Gadget ใหม่ ๆ

2.  กลุ่มองค์กรธุรกิจ ได้แก่ ฝ่ายจัดซื้อขององค์กรต่าง ๆ
    และผู้ประกอบการขนาดกลางและขนาดย่อม (SMEs) ต้องการทำการประชาสัมพันธ์สินค้า
    เข้าถึงผู้บริโภคโดยตรง

3.  กลุ่มลูกค้าที่เช่าพื้นที่ในงาน ได้แก่ ผู้ผลิตสินค้า (Vendor) ตัวแทนจำหน่ายสินค้า (Dealer)
    และร้านค้าปลีกรายย่อยต่างๆ ที่เกี่ยวกับไอที
    โดยลูกค้าที่เป็นบริษัทชั้นนำด้านไอทีของโลกซึ่งเข้าร่วมแสดงสินค้ากับงาน COMMART
    มาโดยตลอด เช่น Intel, Acer, Toshiba, Epson, Microsoft, AIS, Asus,
    Sumsung, Dell, Lenovo, Sony, CAT, TOT เป็นต้น รวมทั้งลูกค้าที่เป็นสถาบันการเงิน
    เช่น ธนาคารกรุงเทพ ธนาคารกสิกรไทย ธนาคารกรุงศรีอยุธยา ธนาคารฮ่องกงและเซี่ยงไฮ้
    และธนาคารซิตี้แบงก์ เป็นต้น

ภาวะอุตสาหกรรม

อุตสาหกรรมที่เกี่ยวข้องกับธุรกิจจัดงานแสดงสินค้าของบริษัท ประกอบด้วย อุตสาหกรรมสินค้าไอที
เนื่องจากการเปลี่ยนแปลงและแนวโน้มอุตสาหกรรมดังกล่าว
จะส่งผลกระทบโดยตรงต่อความสนใจของผู้เข้าชมงานแสดงสินค้า
รวมทั้งผู้เช่าพื้นที่ในงานแสดงสินค้าของบริษัท

ภาวะอุตสาหกรรมตลาดไอซีที

คาดการณ์ว่าในปี 2556 ตลาดไอซีทีของไทย (นับรวมทั้งไอที และโทรคมนาคม) จะเติบโตได้ถึง
9.8% โดยมีมูลค่าตลาดประมาณ 21 พันล้านดอลลาร์สหรัฐ
ส่วนที่จะมีอัตราการเติบโตอย่างเห็นได้ชัด ได้แก่
การสร้างสภาพแวดล้อมส่วนบุคคลผ่านอุปกรณ์สื่อสารอัจฉริยะ (Consumerization to personal
ecosystem) โดยผู้ใช้งานอุปกรณ์สื่อสารอัจฉริยะ (สมาร์ทดีไวซ์)
จะสร้างการเชื่อมต่อข้อมูลในอุปกรณ์ต่าง ๆ เข้าด้วยกัน
เพื่อทำให้การเชื่อมต่อข้อมูลเป็นแบบเรียลไทม์ ซึ่งคาดว่าตั้งแต่กลางปีนี้ หรือราวไตรมาส 3
จะเริ่มเห็นการสร้างการเชื่อมต่อข้อมูลส่วนตัว

การเติบโตของตลาดสมาร์ทโฟนและแท็บเล็ตจะเพิ่มขึ้น โดยมีปัจจัยคือความพร้อมของการให้บริการ
3จี ทำให้ตลาดสมาร์ทโฟนในปี 2556 มีแนวโน้มที่จะขยายตัวได้สูงถึง 40% ด้วยยอดจัดส่งทั้งหมด
7.3 ล้านเครื่อง ส่วนตลาดแท็บเล็ตก็มีแนวโน้มที่จะเติบโตในอัตราใกล้เคียงกัน
ซึ่งหมายถึงยอดจัดส่งทั้งหมดไม่ต่ำกว่า 3.5 ล้านเครื่องในปีนี้

นอกจากนี้รูปแบบใหม่ของการให้บริการไอทีแบบครบวงจรจากกลุ่มผู้ประกอบการในตลาดเทคโนโลยีสารสนเทศและการสื่อสารของประเทศไทย
ก็จะมีการเติบโตอย่างเห็นได้ชัด จากปัจจัย องค์กรต่าง ๆ
ต้องการควบคุมต้นทุนในการใช้จ่ายด้านไอทีมากขึ้น องค์กรต้องการลดความเสี่ยงด้านไอที
รวมทั้งมองหาการใช้งานของแอพพลิเคชั่นบนคลาวด์ เซอร์วิสมากขึ้น

ส่วนตลาดพีซีมีแนวโน้มลดลงอย่างเห็นได้ชัด ได้แก่ เดสก์ท็อป โน้ตบุ๊ก และเน็ตบุ๊ก
ซึ่งคาดการณ์ว่าตลาดพีซีของประเทศไทยในปี 2556 จะขยายตัวน้อยกว่า 4% ลดลงจากปี 2554
ที่มีการเติบโต 18% ซึ่งตลาดในส่วนนี้ได้ถูกแทนที่ด้วยสมาร์ทโฟนและแท็บเล็ต
ขณะที่อัตราการเติบโตในส่วนของเดสก์ท็อปยังคงมีอยู่ แต่จะมีอัตราการซื้อใหม่น้อย
และใช้เวลานานกว่าจะซื้อใหม่ซึ่งคาดว่าจะมียอดจำหน่ายอยู่ที่ 1.5 ล้านเครื่อง

ส่วนการเติบโตของบริการโทรศัพท์พื้นฐาน และการเชื่อมต่ออินเทอร์เน็ตแบบมีสายจะมีอัตราที่ลดลง
ในขณะที่อัตราการเติบโตของการเชื่อมต่ออินเทอร์เน็ตแบบไร้สาย คาดการณ์ว่าปี 2556
จะมีอัตราการเติบโตไม่ต่ำกว่า 14% และมีมูลค่า 1.7 พันล้านดอลลาร์สหรัฐ (รวมการให้บริการ
3จี จากผู้ให้บริการเครือข่ายโทรศัพท์เคลื่อนที่ในไทย)
โดยภาพรวมอุตสาหกรรมสื่อสารโทรคมนาคมในไทยปี 2556 อยู่ที่ 8.5 พันล้านดอลลาร์
แบ่งเป็นมูลค่าจากตลาดบริการด้านเสียงของบริการไร้สาย 53%
และบริการเชื่อมต่อข้อมูลผ่านอินเทอร์เน็ตไร้สาย 18-20%
ที่เหลือเป็นมูลค่าจากบริการโทรศัพท์พื้นฐาน และการเชื่อมต่ออินเทอร์เน็ตแบบมีสาย

ที่มา : IDC

ภาวะการแข่งขัน

ปัจจุบัน ผู้บริโภคสามารถเข้าถึงสินค้าไอทีได้หลากหลายช่องทาง เช่น ซื้อโดยตรงจากผู้ผลิตสินค้า
(Vendor) ตัวแทนจำหน่ายสินค้า (Dealer) ร้านค้าปลีกรายย่อย ซุปเปอร์สโตร์
และห้างสรรพสินค้า เป็นต้น อย่างไรก็ตาม
งานแสดงสินค้าไอทีถือเป็นอีกช่องทางหนึ่งที่ผู้บริโภคเลือกในการซื้อสินค้า
โดยเฉพาะงานแสดงสินค้าไอทีของบริษัท เนื่องจากภายในงาน
มีการรวบรวมสินค้าที่หลากหลายครบทุกประเภท มีเคาน์เตอร์ Buyer Guide
ให้คำแนะนำผู้ซื้อสินค้าในงานมีโปรโมชันต่าง ๆ ที่น่าสนใจ รวมทั้งรางวัลชิงโชค ของแถม
การประมูลสินค้าราคาถูก และมีการนำเสนอนวัตกรรมใหม่ ๆ
รวมทั้งสถานที่จัดงานกว้างขวางและเดินทางสะดวก โดยงาน COMMART
ถือเป็นงานแสดงสินค้าที่ได้รับความนิยมเป็นอย่างสูง และเป็นที่รู้จักอย่างกว้างขวาง
ถือเป็นผู้นำการตลาดในธุรกิจประเภทงานแสดงสินค้าไอที

ปัจจุบันมีงานแสดงสินค้าประเภทไอทีและ/หรือเครื่องใช้ไฟฟ้าและอุปกรณ์อิเล็กทรอนิกส์ ที่สำคัญ
สรุปได้ดังนี้

+---------------------+----------+------------------+-----------------+
| ผู้จัดงาน              | ชื่องาน    | สถานที่            | ประเภทสินค้า      |
+=====================+==========+==================+=================+
| Powermall           | Ele      | ศูนย              | เครื่องใช้ไฟฟ้า     |
| ของกลุ่มบริษัท          | ctronica | ์การค้าสยามพารากอน | อุปกรณ์อิเล็กทรอนิกส์ |
| เดอะมอลล์กรุ๊ป จำกัด    | Fair     |                  | สินค้าไอที         |
|                     |          | ห้าง              |                 |
|                     |          | สรรพสินค้าเดอะมอลล์ |                 |
+---------------------+----------+------------------+-----------------+
| Powerbuy ของกลุ่มบริษัท | Powerbuy | ห                | เครื่องใช้ไฟฟ้า     |
| เซ็นทรัล รีเทล         | EXPO     | ้างสรรพสินค้าเซ็นทรัล | อุปกรณ์อิเล็กทรอนิกส์ |
| คอร์ปอเรชั่น จำกัด      |          |                  | สินค้าไอที         |
+---------------------+----------+------------------+-----------------+
| บริษัท อิมแพ็ค เอ็กซิบิชั่น  | Thailand | อิมแพค เมืองทองธานี | สินค             |
| แมเนจเม้นท์ จำกัด      | El       |                  | ้าเครื่องใช้ไฟฟ้าและ |
|                     | ectronic |                  | อุปกรณ์อิเล็กทรอนิกส์ |
|                     | Fair     |                  |                 |
+---------------------+----------+------------------+-----------------+
| จัดโดยโฮมเวิร์ค และ    | H        | ไบเทค บางนา      | อุปกรณ์ตกแต่งบ้าน   |
| Powerbuy            | omeWorks |                  | เครื่องใช้ไฟฟ้าและ  |
| ของกลุ่มบริษัทเซ็นทรัล    | EXPO     | ศูนย์กา            | อุปกรณ์อิเล็กทรอนิกส์ |
| รีเทล คอร์ปอเรชั่น จำกัด |          | รประชุมแห่งชาติสิริกิติ์ |                 |
+---------------------+----------+------------------+-----------------+
| บริษัท โฮม โปรดักส์     | HomePro  | อิมแพค เมืองทองธานี | อุปกรณ์ตกแต่งบ้าน   |
| เซ็นเตอร์ จำกัด        | EXPO     |                  | เครื่องใช้ไฟฟ้าและ  |
| (มหาชน)             |          |                  | อุปกรณ์อิเล็กทรอนิกส์ |
+---------------------+----------+------------------+-----------------+
| บริษัท ทิพย์พัฒนอาร์เขต   | Pantip   | ศูนย              | สินค้าไอที         |
| จำกัด                | Hot Sale | ์การค้าพันธุ์ทิพย์พลาซา |                 |
|                     |          |                  |                 |
| ผู้บริหาร              |          |                  |                 |
| ศูนย์การค้าพันธุ์ทิพย์พลาซา |          |                  |                 |
+---------------------+----------+------------------+-----------------+
| บริษัท เอ็มวิชั่น จำกัด    | Mobile   | ศูนย์กา            | โทรศัพท์มือถือ      |
|                     | Expo     | รประชุมแห่งชาติสิริกิติ์ | และสินค้าไอที      |
+---------------------+----------+------------------+-----------------+

4.2.1.3 การจัดหาผลิตภัณฑ์หรือบริการ

ขั้นตอนในการจัดงานแสดงสินค้า

1.  การออกแบบและวางแผนการจัดงาน

เริ่มจากการกำหนดวันจัดงาน วางรูปแบบและเนื้อหาการจัดงาน
พร้อมทั้งขออนุมัติงบประมาณในการจัดงานจากคณะกรรมการบริหาร (Executive Committee)
โดยการวางแผนงานจะต้องครอบคลุมกลยุทธ์ในการจัดงานต่าง ๆ ดังนี้

-   การจัดเตรียมพื้นที่: วางแผนเรื่องสถานที่จัดงาน ระบบสาธารณูปโภค การตกแต่งพื้นที่จัดงาน
    และมาตรการด้านความปลอดภัย

-   การกำหนดคอนเทนต์: ฝ่ายกองบรรณาธิการจะคัดสรรเทคโนโลยีและนวัตกรรมใหม่ ๆ
    ที่จะจัดแสดงในงาน รวมถึงการจัดกิจกรรมสัมมนา และ Workshop เพื่อให้ความรู้
    สร้างความสนใจและดึงดูดผู้เข้าชมงาน

-   การขายพื้นที่: ฝ่ายการจัดงานแสดงสินค้าเป็นผู้จัดเตรียมและจัดแบ่งการขายพื้นที่

-   การโฆษณาประชาสัมพันธ์: จัดทำแนวทางการโฆษณาประชาสัมพันธ์
    พิจารณากำหนดกิจกรรมทางการตลาดและสินค้าโชว์ในงาน

-   การออกแบบแบบสอบถาม:
    ออกแบบและจัดทำแบบสอบถามสำหรับการเก็บข้อมูลเพื่อนำไปใช้ในการวิเคราะห์ตลาดและปรับปรุงงานครั้งต่อไป

    1.  การเตรียมการก่อนการจัดงาน

  ระยะเวลาประมาณ 3 เดือน ก่อนเริ่มงาน

-   เริ่มขายพื้นที่ในงาน โดยมีการติดตามผลการขายพื้นที่ทุกสัปดาห์
    และรายงานให้คณะกรรมการบริหารรับทราบ
    เพื่อปรับปรุงกลยุทธ์ในการบริหารจัดการให้บรรลุเป้าหมายที่กำหนด

-   ผลิตสื่อโฆษณา0และประชาสัมพันธ์งาน

-   จัดหาสินค้าที่ใช้ในการทำโปรโมชัน จัดหาอุปกรณ์ที่ใช้ในงาน

-   คัดสรรสินค้าและนวัตกรรมใหม่ ๆ เพื่อมาจัดแสดงในงาน รวมถึงใช้ประชาสัมพันธ์กับสื่อต่าง ๆ

-   ติดต่อผู้รับเหมาก่อสร้าง (Supplier) เรื่องการตกแต่งพื้นที่จัดงาน

-   จัดเตรียมเวปไซต์ของงาน เพื่อให้ข้อมูลรายละเอียดงาน
    และจัดเตรียมการลงทะเบียนก่อนงานและในงาน

    1.  ภายหลังการจัดงาน

บริษัทจะมีการประเมินผลการจัดงาน วิเคราะห์ผลจากแบบสอบถาม
และสรุปข้อปรับปรุงงานเพื่อการจัดงานในครั้งต่อไป

4.2.2 งานนิทรรศการ การจัดประชุมสัมมนา และการบริหารการจัดงาน

4.2.2.1 ลักษณะผลิตภัณฑ์หรือบริการ

ทิศทางการทำกิจกรรมการตลาดจากเดิมเน้นการโฆษณาได้มีการเปลี่ยนแปลงให้เข้าถึงผู้บริโภคมากขึ้น
เพื่อให้ผู้บริโภครู้สึกถึงการได้รับประโยชน์จากสินค้า
จึงเน้นการสร้างความสัมพันธ์มากกว่าการขายสินค้าเพียงอย่างเดียว
บริษัทเล็งเห็นถึงโอกาสดังกล่าว
จึงขยายการให้บริการในการจัดทำกิจกรรมทางการตลาดทั้งในรูปแบบงานนิทรรศการ
งานประชุมสัมนา และกิจกรรมอื่นให้แก่องค์กรต่าง ๆ เพื่อเป็นช่องทางหนึ่งในการทำขยายฐานลูกค้า
พัฒนาความรู้ความสามารถให้กลุ่มบุคคลเป้าหมายตามที่แต่ละองค์กรต้องการ โดยใช้ความเชี่ยวชาญ
ทักษะอาชีพ ความเป็นสื่อ ช่องทางการเผยแพร่ประชาสัมพันธ์ และทีมงานที่มีประสิทธิภาพ

บริษัทให้บริการจัดงานครบวงจร ตั้งแต่เสนอรูปแบบของงาน การจัดหาสถานที่ในการจัดกิจกรรม
จัดหาข้อมูลของกลุ่มเป้าหมายเพื่อเชิญเข้าร่วมงาน รวมทั้งการจัดหาวิทยากรผู้ทรงคุณวุฒิ
พิธีกรที่มีประสบการณ์ เพื่อให้เหมาะสมกับวัตถุประสงค์ในการจัดงานของลูกค้าแต่ละราย
โดยที่ผ่านมา บริษัทได้รับความไว้วางใจจากหลายหน่วยงานทั้งภาครัฐ และเอกชน ให้เป็นผู้จัดงาน
ด้วยกิจกรรมในหลายรูปแบบ อาทิ งานอภิปรายให้ความรู้ทางด้านการจัดการด้านไอที ด้านธุรกิจ
งานสัมมนากลุ่มย่อย Workshop รวมทั้งงานนิทรรศการต่าง ๆ

ผลงานการจัดงานสำคัญที่ผ่านมา

ปี 2555

- งานนิทรรศการภาพเขียนภู่กันจีน “สุนทรียะแห่งธรรมชาติ ครั้งที่ 3” ของ Hsu Bin

- โครงการจัดแสดงนิทรรศการ สินค้าเอสเอ็มอีและโอทอป ของกระทรวงอุตสาหกรรมในงาน BOI
Fair

- จัดนิทรรศการและกิจกรรมในงาน “มหกรรมการจัดการศึกษาท้องถิ่น ประจำปี 2555”
ของสำนักงานบริหาร และพัฒนาองค์ความรู้ (สำนักงานอุทยานการเรียนรู้ TK Park)

- โครงการ “ประชาสัมพันธ์เพื่อสร้างการเรียนรู้และร่วมรับฟังความคิดเห็นของสาธารณชน
ต่อแผนลงทุนพัฒนา โครงสร้างพื้นฐานระบบคมนาคมขนส่ง พ.ศ. 2556 – 2563 กระทรวงคมนาคม

ปี 2554

-   งาน Thailand SME Expo 2011 ของสำนักงานส่งเสริมวิสาหกิจขนาดกลางและขนาดย่อม

-   งานนิทรรศการภาพเขียนพู่กันจีน “สุนทรียะแห่งธรรมชาติ ครั้งที่ 2” ของ Hsu Bin

-   งาน Dinner Talk “คิดต่าง สร้างอนาคตเศรษฐกิจไทย”
    จัดโดยทีมงานบรรณาธิการนิตยสาร Business+

-   งานสัมมนา “TK Park มหัศจรรย์การอ่านจากใบลานสู่ดิจิตอล”
    ของสำนักงานบริหารและพัฒนาองค์ความรู้ (สำนักงานอุทยานการเรียนรู้ TK Park)

ปี 2553

-   งานกลยุทธ์สร้าง SME สู่ความสำเร็จ ของสำนักงานส่งเสริมวิสาหกิจขนาดกลางและขนาดย่อม

-   งานนิทรรศการภาพเขียนพู่กันจีน “สุนทรียะแห่งธรรมชาติ ครั้งที่ 1” ของ Hsu Bin

-   การประกวดนวัตกรรมโทรคมนาคมและแสดงศักยภาพผู้ผลิต ประจำปี 2553
    ของสำนักงานคณะกรรมการกิจการกระจายเสียง กิจการโทรทัศน์

-   งาน Innomart & Technomart ของสำนักงานปลัด กระทรวงวิทยาศาสตร์และเทคโนโลยี

ปี 2552

-   งาน Smart E-Solution: ยกระดับธุรกรรมออนไลน์ ของบริษัท กสท โทรคมนาคม จำกัด
    (มหาชน)

-   Workshop หัวข้อ “Openmind” ของบริษัท ซีเมนส์ จำกัด

-   งาน “TK e-Library” ของสำนักงานบริหารและพัฒนาองค์ความรู้
    (สำนักงานอุทยานการเรียนรู้ TK Park)

4.2.2.2 การตลาดและภาวะการแข่งขัน

กลยุทธ์ทางการตลาด

1.  กลยุทธ์ในการให้บริการ

บริษัทให้บริการจัดงานในรูปแบบต่าง ๆ ทั้งงานประชุมสัมมนา งานนิทรรศการ งานแสดงสินค้า
Workshop และกิจกรรมทางการตลาดต่าง ๆ ให้แก่หน่วยงานต่าง ๆ ทั้งภาครัฐและภาคเอกชน
โดยเน้นการจัดงานที่มีคุณภาพและครบวงจร โดยทีมงานของบริษัทจะร่วมทำงานกับลูกค้าอย่างใกล้ชิด
เพื่อให้เข้าใจถึงวัตถุประสงค์ และความต้องการของลูกค้า
หลังจากนั้นทีมงานจะกำหนดรูปแบบกิจกรรม รูปแบบการจัดงาน สถานที่ในการจัดงาน
การจัดหาวิทยากรรับเชิญผู้ทรงคุณวุฒิที่มีประสบการณ์
เพื่อให้เหมาะสมกับวัตถุประสงค์ในการจัดงานของลูกค้าแต่ละราย
ทั้งนี้บริษัทจะมีการควบคุมคุณภาพในทุกขั้นตอนการทำงานเพื่อสร้างสรรค์งานให้บรรลุตรงตามวัตถุประสงค์และความต้องการของลูกค้า

2.  กลยุทธ์ด้านบุคลากร

บุคลากรเป็นส่วนสำคัญในการผลิตและสร้างสรรค์งาน
เพื่อให้ได้ผลงานที่มีคุณภาพและประสบความสำเร็จตามวัตถุประสงค์ของการจัดงาน
บริษัทมีนโยบายในการส่งเสริมการพัฒนาความรู้และความคิดสร้างสรรค์ของบุคลากรอย่างต่อเนื่อง
โดยบุคลากรของบริษัทได้รับการฝึกอบรมอย่างสม่ำเสมอทั้งภายในบริษัท การเข้าร่วมงานสัมมนาต่าง
ๆ รวมทั้งการไปศึกษาดูงานในต่างประเทศ ทำให้บริษัทมีทีมงานที่มีความชำนาญ
มีความคิดริเริ่มสร้างสรรค์ ซึ่งเป็นปัจจัยสำคัญในการสร้างสรรค์งานที่มีคุณภาพ

3.  กลยุทธ์ในการเข้าถึงกลุ่มเป้าหมาย

การจัดงานในแต่ละครั้ง มีกลุ่มเป้าหมายของงาน (ผู้เข้าร่วมงาน) ที่แตกต่างกัน ดังนั้น
การเข้าถึงกลุ่มเป้าหมายดังกล่าวจำเป็นจะต้องมีสื่อการประชาสัมพันธ์ที่ดี ทั้งนี้
บริษัทมีช่องทางในการประชาสัมพันธ์งานสัมมนาหรืองานกิจกรรมต่าง ๆ ได้อย่างครบวงจร
โดยสามารถใช้สื่อต่าง ๆ ของบริษัท ได้แก่ นิตยสาร รายการวิทยุ E-mail และเว็บไซต์
ในการประชาสัมพันธ์ ทำให้เข้าถึงผู้บริโภคได้อย่างกว้างขวางและมีความหลากหลาย นอกจากนี้
บริษัทยังมีฐานข้อมูลของผู้บริโภคจากสื่อต่าง ๆ ของบริษัท
ทำให้บริษัทมีข้อได้เปรียบในการเข้าถึงกลุ่มเป้าหมาย การจัดหาสื่อภายนอกจากการจัดงานของบริษัท
ทำให้บริษัทต้องทำการเสาะหาสื่อใหม่ ๆ ตลอดเวลาทำให้บริษัทมีข้อมูลสื่อภายนอก
ทำให้สะดวกต่อการคัดเลือกสื่อให้ตรงกับงาน

กลุ่มลูกค้าเป้าหมาย

ลูกค้าเป้าหมายของการให้บริการจัดงานแบ่งออกเป็น 2 ประเภท ดังนี้

1.  กลุ่มธุรกิจเอกชน เช่น ธนาคารกสิกรไทย จำกัด (มหาชน) บริษัท ไมโครซอฟท์
    (ประเทศไทย) จำกัด บริษัท อินเทล ไมโครอิเล็กทรอนิกส์ (ประเทศไทย) จำกัด บริษัท
    แคนนอน มาร์เก็ตติ้ง (ไทยแลนด์) จำกัด บริษัท เอเซอร์ คอมพิวเตอร์ จำกัด เป็นต้น

2.  กลุ่มงานรัฐวิสาหกิจและหน่วยงานของรัฐ เช่น บริษัท กสท โทรคมนาคม จำกัด (มหาชน)
    บริษัท ไปรษณีย์ไทย จำกัด สำนักงานอุทยานการเรียนรู้
    สำนักงานส่งเสริมวิสาหกิจขนาดกลางและขนาดย่อม
    สำนักงานส่งเสริมอุตสาหกรรมซอฟท์แวร์แห่งชาติ
    ศูนย์เทคโนโลยีอิเล็กทรอนิกส์และคอมพิวเตอร์แห่งชาติ หน่วยงานราชการ เป็นต้น

ภาวะการแข่งขัน

ธุรกิจการจัดงานนิทรรศการ การจัดประชุมสัมมนา
และการบริหารการจัดงานเป็นธุรกิจที่มีแนวโน้มเติบโตอย่างต่อเนื่อง โดยองค์กรต่าง ๆ
ให้ความสำคัญแก่การจัดงานต่าง ๆ มากขึ้น
เนื่องจากการจัดงานดังกล่าวสามารถเข้าถึงกลุ่มเป้าหมายได้อย่างชัดเจน
สามารถสร้างความสัมพันธ์และประสบการณ์ร่วมกับกลุ่มเป้าหมายดังกล่าว
จึงทำให้ได้ผลลัพธ์ที่คุ้มค่าและได้ผลในหลายมิติทั้งในด้านการให้ความรู้ การโฆษณาประชาสัมพันธ์
รวมทั้งการขาย ทำให้ผู้ประกอบการหลายรายเปลี่ยนมาใช้การจัดสัมมนาและกิจกรรมต่าง ๆ
ในการทำการตลาดมากขึ้น

สำหรับผู้ประกอบการในธุรกิจการรับจัดสัมมนาและการบริหารการจัดงานนั้น มีการแข่งขันค่อนข้างสูง
เนื่องจากการเข้าสู่ธุรกิจไม่ได้ยากนัก โดยมีทั้งบริษัทขนาดใหญ่ เช่น
บริษัทผู้ผลิตรายการโทรทัศน์และรายการบันเทิง รวมถึงเอเยนซี่โฆษณา เป็นต้น
และบริษัทขนาดเล็กทั่วไปที่มีบุคลากรไม่มาก อย่างไรก็ตาม การจัดงานจำเป็นต้องอาศัยประสบการณ์
และความเชี่ยวชาญในการทำงานในระดับสูง
เนื่องจากธุรกิจการจัดงานสัมมนาและการบริหารการจัดงานเป็นธุรกิจที่มีความหลากหลาย
มีลูกค้าหลายประเภทและมีเนื้อหาที่แตกต่าง
ทำให้ผู้ประกอบการแต่ละรายมีความเชี่ยวชาญและสายสัมพันธ์ที่ต่างกันออกไป

บริษัทมีความเชี่ยวชาญและประสบการณ์ที่หลากหลาย
โดยเฉพาะการจัดงานสัมมนาและการบริหารการจัดงานที่เกี่ยวข้องทางด้านธุรกิจและด้านไอที
ซึ่งบริษัทสามารถให้บริการที่มีคุณภาพจนได้รับความไว้วางใจจากลูกค้าหลายกลุ่มทั้งภาครัฐและบริษัทเอกชนขนาดใหญ่
โดยบริษัทมีความพร้อมทั้งในด้านระบบงานและบุคลากร
มีฐานข้อมูลที่เกี่ยวข้องกับภาคธุรกิจและด้านไอทีที่ครบวงจร
และมีการเน้นการนำเสนอกิจกรรมในรูปแบบที่แปลกใหม่และมีแตกต่างโดยเน้นความคิดสร้างสรรค์

4.2.2.3 การจัดหาผลิตภัณฑ์และบริการ

ขั้นตอนในการจัดงาน

1.  การออกแบบและวางแผนการจัดงาน

บริษัทจะมีการประชุมร่วมกับลูกค้าหรือหาข้อมูลรายละเอียดของงาน
เพื่อวิเคราะห์วัตถุประสงค์ของงานและนำเสนอวิธีการ กลุ่มเป้าหมาย วิทยากร สถานที่ วันเวลา
งบประมาณ กลยุทธ์การตลาดและการขาย การประชาสัมพันธ์ และแผนปฏิบัติการ
ให้สอดคล้องกับความต้องการของลูกค้า

2.  การเตรียมการก่อนการจัดงาน

เมื่อโครงการได้รับการอนุมัติจากผู้ว่าจ้าง
บริษัทจะจัดการประชุมวางแผนการทำงานกับทุกฝ่ายที่เกี่ยวข้อง จัดเตรียมสถานที่และอุปกรณ์
ออกหนังสือเชิญวิทยากร เรียนเชิญกลุ่มเป้าหมายเข้าร่วมงาน
และจัดเตรียมช่องทางการสมัครโดยการรับลงทะเบียนผ่านเว็บไซต์หรือทางโทรสาร
ขึ้นอยู่กับความต้องการของลูกค้า รวมถึงจัดเตรียมสื่อโฆษณาและช่องทางในการประชาสัมพันธ์

3.  ภายหลังการจัดงาน

ภายหลังจากการจัดงาน บริษัทฯ
จะจัดทำรายงานผลการสัมมนาและประชุมสรุปผลงานร่วมกับผู้ว่าจ้าง

ผลกระทบต่อสิ่งแวดล้อม

- ไม่มี –

งานที่ยังไม่ส่งมอบ

งานกระทรวงคมนาคม

  -----------------------------------------------------------------------
  4.3 สื่อดิจิตอลและสื่ออื่น

  -----------------------------------------------------------------------

4.3.1 ลักษณะผลิตภัณฑ์หรือบริการ

สื่อดิจิตอล ถือเป็นช่องทางใหม่ในการนำเสนอเนื้อหาข้อมูลและข่าวสารต่าง ๆ
เพื่อตอบสนองความต้องการของผู้บริโภคที่รับรู้ข้อมูลผ่านช่องทางใหม่ ๆ เช่น อินเทอร์เน็ต
โทรศัพท์มือถือ เป็นต้น
โดยการรับรู้ข้อมูลข่าวสารทางสื่อดิจิตอลเป็นช่องทางที่กำลังเติบโตอย่างรวดเร็ว
และมีแนวโน้มที่จะเติบโตอย่างต่อเนื่องในอนาคต ดังนั้น
บริษัทจึงเล็งเห็นถึงความสำคัญในการพัฒนาผลิตภัณฑ์และบริการสำหรับสื่อรูปแบบใหม่
เพื่อรองรับการเปลี่ยนแปลงของเทคโนโลยีและการรับรู้ข้อมูลข่าวสารของประชาชน

ผลิตภัณฑ์หลักของสื่อดิจิตอลของบริษัท คือการพัฒนาเว็บไซต์ ปัจจุบันบริษัทได้พัฒนาเว็บไซต์ขึ้นทั้งสิ้น 7
เว็บไซต์ โดยมีรายละเอียดดังนี้

- www.arip.co.th

เป็นแหล่งข้อมูลความรู้ทางด้านไอที
และคอนซูเมอร์อิเล็กทรอนิกส์ที่ใหญ่ที่สุดของประเทศไทยแหล่งหนึ่ง
ด้วยเนื้อหาข่าวสารและบทความกว่า 120,000 รายการ โดยมีเนื้อหาหลากหลายประกอบด้วย
ข่าวสารความเคลื่อนไหวที่ให้ผู้บริโภคสามารถติดตามเทคโนโลยีที่เปลี่ยนแปลงอย่างรวดเร็ว
ซึ่งเน้นการ Update ข่าวสารเป็นรายวัน มีการนำเสนอข้อมูลเคล็ดลับและเทคนิค (Tip &
Technique) บทความต่าง ๆ ที่น่าสนใจ และบททดสอบผลิตภัณฑ์ใหม่ ๆ
เพื่อช่วยในการตัดสินใจเลือกซื้อสินค้าไอที และคอนซูเมอร์อิเล็กทรอนิกส์ได้อย่างรวดเร็ว
โดยมีการนำเสนอเนื้อหาในรูปแบบ Multimedia Contents ทั้งภาพและเสียง
รวมทั้งสังคมออนไลน์ ทั้งในรูปแบบของ Web blog และการติดตามทาง Facebook และ
Twitter

- www.thaimail.com

เป็นระบบอีเมล์บนอินเทอร์เน็ตแห่งแรกของประเทศไทย (Web Based Free Email System)
ที่ใช้งานได้ง่าย มีเมนูเป็นภาษาไทย ใช้งานได้ฟรี
เพื่อให้คนไทยสามารถใช้ประโยชน์จากอินเทอร์เน็ตได้อย่างเต็มที่
ปัจจุบันไทยเมล์มีสมาชิกที่ลงทะเบียนอยู่มากกว่า 4,000,000 บัญชี (account)
และได้เพิ่มบริการให้สมาชิกประกาศซื้อขายสินค้า (classified) ได้อีกด้วย

- www.thdomain.com

เป็นศูนย์บริการพาณิชย์อิเล็กทรอนิกส์ สำหรับให้บริการจดทะเบียนชื่อโดเมนเนมที่สะดวก รวดเร็ว
และปลอดภัย มาตรฐานระดับโลก โดยบริษัทเป็นตัวแทนในการให้บริการจดโดเมนเนมของ
Internet Corporation for Assigned Names and Numbers (ICANN)
ซึ่งเป็นหน่วยงานระดับสากลที่มีหน้าที่หลักในการบริหารดูแลอินเทอร์เน็ต

- www.buzzidea.tv

เป็นสถานีทีวีออนไลน์ที่ให้ข่าวสาร สาระความรู้ ตลอดจนไอเดียดี ๆ ในรูปแบบของคลิปวิดีโอ
ทั้งในเรื่องของเทคโนโลยี ไอที Gadget ต่าง ๆ ทั้งทางด้านธุรกิจ การตลาด
ตลอดจนวิถีชีวิตในยุคดิจิตอล

- www.comtodaymag.com

เป็นแหล่งรวบรวมข้อมูลเคล็ดลับการใช้งานทางด้านไอที
และเป็นแหล่งแลกเปลี่ยนประสบการณ์ใช้งานระหว่างกลุ่มผู้สนใจ จัดทำโดยทีมงานนิตยสาร
Computer.Today
เพื่อเป็นการขยายฐานผู้อ่านไปยังผู้บริโภคที่รับข่าวสารผ่านทางอินเทอร์เน็ตเพิ่มมากขึ้น

- www.commart.co.th

เป็นแหล่งรวบรวมรายงานข่าวสารความเคลื่อนไหวของตลาดสินค้าไอที
บทความเกี่ยวกับเทคโนโลยีต่าง ๆ และผลการทดสอบผลิตภัณฑ์ไอทีใหม่ ๆ โดยทีมงานนิตยสาร
Commart เพื่อช่วยให้ผู้บริโภคตัดสินใจเลือกซื้อสินค้าไอทีได้อย่างคุ้มค่าคุ้มราคา

- www.commartthailand.com

เป็นเว็บไซต์เพื่อประชาสัมพันธ์งานแสดงสินค้าไอทีของบริษัท โดยมีข้อมูลโปรโมชันต่าง ๆ
กิจกรรมภายในงาน และรายชื่อผู้ประกอบการที่เข้าร่วมแสดงสินค้าในงาน

4.3.2 การตลาดและภาวะการแข่งขัน

กลยุทธ์ในการแข่งขัน

1.   กลยุทธ์ด้านเนื้อหา

บริษัทเน้นการนำเสนอเนื้อหาที่มีคุณภาพ น่าสนใจ และทันเหตุการณ์
ในการดึงดูดจำนวนผู้เข้าชมและสร้างความนิยมให้แก่เว็บไซต์ของบริษัท
ซึ่งเป็นปัจจัยที่ผู้ประกอบการเลือกในการใช้งบโฆษณา ทั้งนี้
บริษัทเป็นผู้มีประสบการณ์ในการสร้างสรรค์สื่อสิ่งพิมพ์มายาวนาน
ทำให้มีข้อได้เปรียบในด้านฐานข้อมูลที่สามารถนำมาใช้
และได้รับความน่าเชื่อถือในเชิงของเนื้อหาที่นำเสนอ
โดยบริษัทมีนโยบายในการสร้างสรรค์เนื้อหาที่มีคุณภาพและมีความถูกต้อง นอกจากนี้
บริษัทมีการนำเสนอเนื้อหาข่าวสารที่รวดเร็วและทันเหตุการณ์ มีการครอบคลุมเนื้อหาหลากหลาย
โดยเน้นนำเสนอข่าวสาร บทความที่น่าสนใจ เทคนิคต่าง ๆ ที่นำไปใช้ได้จริง
รวมถึงมีเน้นการตอบโต้ (Interact) กับผู้เข้าชมอยู่ตลอด
ซึ่งเป็นการสร้างความประทับใจและแรงจูงใจในการติดตามเว็บไซต์และข่าวสารจากบริษัท

 

2.     กลยุทธ์ด้านรูปแบบและประสิทธิภาพของเว็บไซต์

บริษัทมีการติดตามนวัตกรรมใหม่ ๆ
เพื่อพัฒนาระบบการใช้งานและรูปแบบของเว็บไซต์ให้ก้าวทันเทคโนโลยีใหม่ ๆ อยู่เสมอ เช่น
การพัฒนาให้เว็บไซต์ www.arip.co.th รองรับการเข้าชมจากอุปกรณ์พกพา เช่น Smartphone,
Tablet เป็นต้น นอกจากนี้ บริษัทมีการเก็บรวบรวมสถิติจำนวนผู้เข้าชมเว็บไซต์
และข้อคิดเห็นจากผู้เข้าชมเว็บไซต์ รวมทั้งสมาชิกเว็บไซต์ของบริษัท
เพื่อประเมินความนิยมของแต่ละเว็บไซต์ และใช้เป็นแนวทางในการพัฒนาต่อไป

 

3.     กลยุทธ์ด้านรูปแบบการขาย

ในปีนี้บริษัทได้มีการปรับรูปแบบการขายจากเดิมที่เน้นการขายโฆษณาในรูปแบบของแบนเนอร์
มาเป็นการขายในรูปแบบ Media Service ที่ครบวงจร
ครอบคลุมตั้งแต่การโฆษณาทั้งแบบโฆษณาปกติ และแบบโฆษณาแฝง  (Tie-in)
ในเนื้อหาบทความหรือรายการ เมื่อผู้เข้าชมเว็บรู้สึกถูกใจในสินค้า
ก็สามารถคลิกสั่งซื้อสินค้าได้ในแบบ Best Deal (ล็อตสินค้าราคาพิเศษ จำนวนจำกัด)
โดยมีบริการจัดส่ง หรือจะไปรับสินค้าด้วยตนเองภายในงานคอมมาร์ต

กลุ่มลูกค้าเป้าหมาย

กลุ่มลูกค้าเป้าหมายสามารถแบ่งได้เป็น 2 กลุ่ม คือ

1.     กลุ่มผู้เข้าชม เป็นผู้บริโภคที่สนใจรับรู้ข่าวสารผ่านอินเทอร์เน็ต
รวมทั้งสื่ออินเตอร์แอคทีฟต่าง ๆ  

 

2.     กลุ่มลูกค้าที่ซื้อโฆษณา ประกอบด้วย

–     ลูกค้าโดยตรง เป็นกลุ่มลูกค้าที่เป็นเจ้าของสินค้าที่มีความสนใจที่จะลงโฆษณา ทั้งนี้
ลูกค้าเป้าหมายของเว็บไซต์ www.arip.co.th คือ
กลุ่มผู้ผลิตสินค้าไอทีและคอนซูเมอร์อิเล็กทรอนิกส์   ในขณะที่ลูกค้าเป้าหมายของเว็บไซต์
www.thaimail.com และ
www.buzzidea.tv จะรวมถึงกลุ่มลูกค้าที่เป็นผู้ผลิตสินค้าและบริการทั่วไป
ไม่เฉพาะเจาะจงกลุ่มผู้ผลิตสินค้าไอทีและคอนซูเมอร์อิเล็กทรอนิกส์เท่านั้น

–      กลุ่มลูกค้าที่เป็นบริษัทโฆษณา (Agency) โดยบริษัทโฆษณาจะซื้อเนื้อที่โฆษณา
และจะเป็นผู้เสนอการจัดสรรและวางแผนการใช้สื่อโฆษณาของลูกค้าผู้เป็นเจ้าของสินค้า

 

ภาวะอุตสาหกรรมธุรกิจออนไลน์

ศูนย์วิจัยกสิกรไทยได้ประเมินแนวโน้มธุรกิจโฆษณาในปี 2556
คาดการณ์ว่าอุตสาหกรรมที่จะผลักดันให้ตลาดธุรกิจโฆษณาเติบโตในปี 2556 เป็นกลุ่มธุรกิจ 3
กลุ่มหลัก ได้แก่ สินค้าอุปโภคและบริโภค ยานยนต์ และสื่อสาร อีกทั้งการเปิด 3จี
อย่างเป็นทางการส่งผลให้ความสะดวกสบายในการเข้าถึงข้อมูล รวมถึงการใช้บริการต่าง ๆ
ผ่านเครือข่าย 3จี มีอัตราการเติบโตที่สูงขึ้น ศูนย์วิจัยกสิกรไทยคาดการณ์ว่า ในปี 2556
ธุรกิจโฆษณาจะมีมูลค่าตลาด 129,880 ล้านบาท เติบโตร้อยละ 10 จากปี 2555 ซึ่งมีมูลค่าตลาด
117,760 ล้านบาท โดยโทรทัศน์ยังคงเป็นสื่อหลักที่มีมูลค่าโฆษณาสูงที่สุด คิดเป็นสัดส่วนร้อยละ 57
ของมูลค่าตลาด ในขณะที่สื่อทางเลือกอื่น ๆ ได้แก่ สื่อในโรงภาพยนตร์ สื่ออินสโตร์
สื่อโฆษณาเคลื่อนที่ และสื่ออินเทอร์เน็ต จะมีการเติบโตสูง โดยคาดการณ์ว่า
สื่อในโรงภาพยนตร์เติบโตร้อยละ 30 สื่ออินสโตร์เติบโตร้อยละ 30
สื่อโฆษณาเคลื่อนที่เติบโตร้อยละ 15 และสื่ออินเทอร์เน็ตเติบโตร้อยละ 50

การเปิด AEC
จะเป็นโอกาสสำคัญที่ผู้ประกอบการในธุรกิจโฆษณาจะสามารถขยายฐานลูกค้าไปยังประเทศในกลุ่มอาเซียนได้มากขึ้น
โดยเฉพาะประเทศในกลุ่ม CLMV ซึ่งเศรษฐกิจในประเทศเริ่มเติบโต
ประชาชนเริ่มมีกำลังซื้อที่สูงขึ้น ส่งผลให้ธุรกิจโฆษณาในประเทศดังกล่าวมีโอกาสเติบโตได้อีกมาก
นอกจากนี้ การเปิด AEC ยังส่งผลดีสำหรับเอเยนซี่โฆษณา และโปรดักชันเฮ้าส์ ของประเทศไทย
ในด้านความสะดวกในการจัดหาหรือนำเข้าอุปกรณ์สำหรับการถ่ายทำโฆษณาจากต่างประเทศ
ตลอดจนสามารถสร้างเครือข่าย และมีการร่วมมือกับประเทศต่าง ๆ
ในอาเซียนได้อย่างสะดวกมากขึ้น

ทางด้านผู้ขายโฆษณา มีแนวโน้มจะขยายช่องทางการโฆษณาและสร้างแพลตฟอร์มใหม่ ๆ
เพื่อสร้างโอกาสในการเพิ่มรายได้ค่าโฆษณา และเป็นทางเลือกที่คุ้มค่าสำหรับผู้ประกอบการ
นอกจากนี้ ผู้ขายโฆษณาในสื่อแบบดั้งเดิม เช่น นิตยสาร หนังสือพิมพ์ ป้ายโฆษณา
จะหันมารุกในธุรกิจสื่อสมัยใหม่ที่มีการเติบโตอย่างรวดเร็วและตอบโจทย์ผู้ซื้อโฆษณามากขึ้น
ในส่วนของผู้ลงโฆษณาจะไม่ลดงบประมาณในการโฆษณาลง แต่จะคำนึงถึงความคุ้มค่าในการใช้จ่าย
โดยจะกระจายงบประมาณไปยังสื่อโฆษณาที่สามารถเข้าถึงกลุ่มผู้บริโภคได้เฉพาะเจาะจงมากขึ้น
อีกทั้ง SME จะมีความสามารถในการเข้าถึงสื่อโฆษณามากขึ้น
เนื่องจากสื่อโฆษณามีความหลากหลายและราคายังต่ำลง นอกจากนี้
ผู้ประกอบการที่เป็นบริษัทข้ามชาติจะหันมาใช้การโฆษณาในรูปแบบโฆษณาตัวเดียวกันแต่ใช้ในหลายประเทศ
เพื่อสร้างการจดจำในตัวสินค้าและประหยัดต้นทุนการโฆษณา ในขณะที่เอเยนซี่โฆษณา
และโปรดักชันเฮ้าส์ มีแนวโน้มขยายธุรกิจออกสู่ประเทศในกลุ่มอาเซียนเพื่อขยายฐานลูกค้า

        ปัจจัยสำคัญที่เป็นตัวกำหนดการเติบโตของธุรกิจโฆษณา ได้แก่
ความสามารถในการรักษาระดับการเติบโตทางเศรษฐกิจ รวมถึงในช่วงปลายปี 2556 ถึงต้นปี
2557 นี้ จะเริ่มมีการเปลี่ยนผ่านจากทีวีอะนาล็อกไปสู่ยุคทีวีดิจิตอล
ซึ่งถือได้ว่าเป็นปัจจัยสำคัญที่จะเปลี่ยนแปลงรูปแบบการใช้สื่อโฆษณาทางโทรทัศน์อีกครั้ง
โดยการเข้าสู่ยุคทีวีดิจิตอลซึ่งมีจำนวนช่องสัญญาณที่มากขึ้นในอนาคตนี้
เป็นการเปิดโอกาสให้ผู้ขายโฆษณามีโอกาสได้เข้ามาในตลาดจำนวนมากขึ้นกว่าเดิม
รวมถึงผู้ประกอบการซึ่งอยู่ในฐานะผู้ซื้อโฆษณาจะมีทางเลือกในการใช้ช่องโฆษณาทางโทรทัศน์ที่มากขึ้นกว่าเดิมด้วย
จึงส่งผลให้ค่าโฆษณามีราคาถูกลง
เมื่อเปรียบเทียบกับค่าโฆษณาทางฟรีทีวีในปัจจุบันที่อยู่ในระดับสูงมาก

ที่มา :  ศูนย์วิจัยกสิกรไทย

 

ในส่วนของสื่อโฆษณาออนไลน์ เนื่องจากปัจจุบันมีการเปิดเว็บไซต์เป็นจำนวนมาก
เนื่องจากทำได้ไม่ยากนัก อย่างไรก็ตาม
สำหรับเว็บไซต์ที่เน้นนำเสนอข้อมูลข่าวสารด้านไอทีและมีการจัดทำฐานข้อมูลขนาดใหญ่นั้น
ยังคงมีจำนวนจำกัด เนื่องจากผู้ประกอบการจำเป็นจะต้องมีความพร้อมในการสร้างฐานข้อมูล
การให้ข่าวสารที่รวดเร็ว มีเนื้อหาที่น่าติดตามและสามารถนำไปใช้ประโยชน์ได้จริง ดังนั้น
จึงไม่ใช่เรื่องง่ายที่จะสร้างฐานผู้เข้าชมและความนิยมของเว็บไซต์ขึ้นมา ทั้งนี้
บริษัทมีประสบการณ์ในการผลิตสื่อสิ่งพิมพ์ด้านธุรกิจ โดยเฉพาะสื่อทางด้านไอทีที่ยาวนานกว่า 20 ปี
จึงมีข้อได้เปรียบที่มีความพร้อมในด้านเนื้อหาและความน่าเชื่อถือ
โดยบริษัทได้นำเนื้อหาและฐานข้อมูลที่มีมาพัฒนาต่อยอดเป็นผลิตภัณฑ์และบริการผ่านสื่อรูปแบบใหม่
โดย www.arip.co.th ถือเป็นเว็บไซต์ไทยที่มีแหล่งข้อมูลความรู้ทางด้านไอที
และคอนซูเมอร์อิเล็กทรอนิกส์ที่ใหญ่ที่สุดแหล่งหนึ่ง

 

สรุปเว็บไซต์คู่แข่งของบริษัท

  ----------------------- ------------------------ ---------------------------------------
  ชื่อเว็บไซต์                บริษัท                     เนื้อหา

  www.overclockzone.com   บริษัท บายโซน จำกัด         เน้นข่าวสารด้านฮาร์ดแวร์ และอุปกรณ์คอมพิวเตอร์
                                                   รวมถึงกระดานข่าวเพื่อการซื้อขายแลกเปลี่ยนสินค้า

  www.pantip.com/tech     บริษัท อินเตอร์เน็ตมาร์เก็ตติ้ง   กระดานข่าวสาร แลกเปลี่ยนข้อมูลความรู้เกี่ยวกับไอที
                          จำกัด                     

  www.notebookspec.com    บริษัท โน๊ตบุคสเปก จำกัด      รายงานข่าวสาร บทความ
                                                   และการทดสอบคอมพิวเตอร์พกพา
  ----------------------- ------------------------ ---------------------------------------

 

4.3.1.3 การจัดหาผลิตภัณฑ์และบริการ

ขั้นตอนในการผลิตเว็บไซต์

1.     ฝ่ายผลิต

  –      พัฒนาเว็บไซต์

ประกอบด้วย Web Programmer จะทำหน้าที่เขียนโปรแกรม ออกแบบและพัฒนาฐานข้อมูล
และการใช้งาน (Application) บนเว็บไซต์ Web Designer
ทำหน้าที่ออกแบบเว็บไซต์และกราฟฟิคต่าง ๆ Web Editor ทำหน้าที่รับผิดชอบข้อมูล
ข่าวสารบนเว็บไซต์ให้ทันต่อเหตุการณ์ และ Web Master ผู้ดูแลเว็บไซต์ในภาพรวม

  –      คลิปวีดีโอ

ประกอบด้วย Producer ทำหน้าที่ควบคุมรายละเอียดการผลิต Script Writer ทำหน้าทีเขียน
และแก้ไขบทสนทนาที่ใช้ในการผลิตรายการทั้งในส่วนรายการของทางเว็บไซต์เอง และลูกค้า
Creative ทำหน้าที่สร้างสรรค์รูปแบบการนำเสนอ
เพื่อให้วิดีโอที่ผลิตออกมาสามารถสื่อสารตรงตามความต้องการ ช่างภาพ ช่างเสียง ช่างไฟ
ฝ่ายตัดต่อวิดีโอ ฝ่ายกราฟิกวิดีโอ

 

2.     เนื้อเรื่อง

ในการผลิตเนื้อหาในเว็บไซต์
บริษัทมีข้อได้เปรียบเนื่องจากสามารถรวบรวมเนื้อเรื่องจากฐานข้อมูลและเนื้อหาที่บริษัทมีอยู่จากสื่อสิ่งพิมพ์ต่าง
ๆ มาใช้ให้เกิดประโยชน์เพิ่มขึ้น อย่างไรก็ตาม
เนื้อหาที่ใช้ในการผลิตนิตยสารและเนื้อหาที่นำขึ้นเว็บไซต์ยังคงมีความแตกต่างกันอยู่มาก
เนื่องจากมีกลุ่มลูกค้าเป้าหมายที่แตกต่าง ซึ่งทำให้ข้อมูลข่าวสารที่ต้องการรับรู้มีความแตกต่างเช่นกัน
โดยรายละเอียดเนื้อหาในเว็บไซต์จะเน้นข้อมูลข่าวสารที่รวดเร็ว
การเกาะกระแสในเรื่องที่แปลกใหม่ รวมถึงข่าวหลุด ข่าวรั่ว
ข่าวลือเกี่ยวกับผลิตภัณฑ์ที่คนทั่วไปให้ความสนใจ และมีการ Update ข่าวสารให้ทันต่อเหตุการณ์
โดย Web Editor
จะเป็นผู้คิดรายละเอียดเนื้อหาข้อมูลข่าวสารที่นำเสนอซึ่งมีความจำเป็นที่ต้องใช้ความรวดเร็วในการนำเสนอและการโต้ตอบกับผู้เข้าชม
สำหรับการผลิตวีดีโอคลิป Web Editor
จะเป็นผู้ให้นโยบายโดยรวมในการจัดทำเนื้อหาของรายการและฝ่ายผลิตจะเป็นผู้ดำเนินการจัดทำ

ต้นทุนการผลิต

ในส่วนของต้นทุนการผลิต ค่าใช้จ่ายหลัก คือ ต้นทุนบุคลากร อุปกรณ์คอมพิวเตอร์ Server
และการบำรุงรักษาอุปกรณ์ดังกล่าว ในส่วนของการผลิตทีวีออนไลน์
จะมีต้นทุนการผลิตในส่วนของอุปกรณ์ที่ใช้ในการผลิตวิดีโอและค่าผู้ดำเนินรายการ
โดยบริษัทจะจ่ายค่าตอบแทนสำหรับผู้ดำเนินรายการในรูปแบบของค่าจ้างต่อรายการ

ผลกระทบต่อสิ่งแวดล้อม

- ไม่มี –

งานที่ยังไม่ส่งมอบ

- ไม่มี